qundao/data-zh-poetry huggingface dataset:
盛暑中黄子餘主簿攜雙井茶見訪
作者：王庭珪
朝代：宋

痛飲元非避暑方，又無金盌汲寒漿。
忽逢佳士攜新茗，來坐竹陰移晚凉。
幽處小窗花木好，吟餘清論齒牙香。
君家句法誰能似，煎出車聲遶九腸。
祖麟作东山藏主以一偈送之
作者：王庭珪
朝代：宋
体裁：七言绝句

海藏龙宫五千卷，口角流涎方诵遍。不如烦此六丁神，一日与君推百转。
祖麟作東山藏主以一偈送之
作者：王庭珪
朝代：宋

海藏龍宮五千卷，口角流涎方誦遍。
不如煩此六丁神，一日與君推百轉。
离行在别胡舍人
作者：王庭珪
朝代：宋

几年南亩把锄犂，尺一呼来上玉墀。
未有涓尘答明主，只思耕钓乐清时。
着鞭不惯朝骑马，击钵犹能夜读诗。
回想都城春色裏，看公谈笑定边陲。
离辰州二首·其一
作者：王庭珪
朝代：宋
体裁：七言绝句

逐客休嗟行路难，归鸿心在杳冥间。初惊草尾千重浪，险渡湖头十八滩。
离辰州二首·其二
作者：王庭珪
朝代：宋
体裁：七言绝句

行尽黄茅白苇丛，举头忽见两三峰。青青尽出湘天景，如觉身离蛮蜒中。
秋兰寄知县陈邦直
作者：王庭珪
朝代：宋

昨夜西风茁紫芽，不应独着野人家。
安仁未倦栽桃李，添此清香一种花。
秋夜
作者：王庭珪
朝代：宋
体裁：古风

山色酿空碧，砧声鸣翠微。自怜为逐客，谁为捣寒衣。居士本无病，参军胡不归。扁舟在吾手，尔莫用危机。
秋夜
作者：王庭珪
朝代：宋

山色釀空碧，砧聲鳴翠微。
自憐爲逐客，誰爲擣寒衣。
居士本無病，參軍胡不歸。
扁舟在吾手，爾莫用危機。
秋夜周子康登辰州城楼
作者：王庭珪
朝代：宋

残夜不能寐，起登城上楼。
山衔半江月，风撼九天秋。
鹊已栖高柳，人犹棹小舟。
谁云羣动息，渔子正垂鈎。
秋夜周子康登辰州城樓
作者：王庭珪
朝代：宋

殘夜不能寐，起登城上樓。
山銜半江月，風撼九天秋。
鵲已棲高柳，人猶棹小舟。
誰云羣動息，漁子正垂鈎。
秋夜西园独步
作者：王庭珪
朝代：宋

清夜游西园，竹影乱秋月。
穹色湛虚明，林光益奇绝。
人间睡正着，那知此时节。
坐观衡阳移，领略风烟别。
沆瀣洗天宇，一饮醒毛髪。
气与南山高，青苍助施设。
池塘收绿净，星斗转空阔。
微云点太清，须臾亦自灭。
明朝问此境，胜处不可说。
却恐鸡三号，开门走车辙。
秋夜西園獨步
作者：王庭珪
朝代：宋

清夜遊西園，竹影亂秋月。
穹色湛虚明，林光益奇絕。
人間睡正著，那知此時節。
坐觀衡陽移，領略風烟别。
沆瀣洗天宇，一飲醒毛髪。
氣與南山高，青蒼助施設。
池塘收綠净，星斗轉空闊。
微雲點太清，須臾亦自滅。
明朝問此境，勝處不可說。
却恐雞三號，開門走車轍。
秋蘭寄知縣陳邦直
作者：王庭珪
朝代：宋

昨夜西風茁紫芽，不應獨著野人家。
安仁未倦栽桃李，添此清香一種花。
秋郊晓兴
作者：王庭珪
朝代：宋

玉露三秋夜，银河八月凉。
山虚响相答，江静练浮光。
雨足园蔬茂，年丰稻穟长。
不忧羣雀噪，鸣凤在朝阳。
秋郊曉興
作者：王庭珪
朝代：宋

玉露三秋夜，銀河八月凉。
山虛響相答，江靜練浮光。
雨足園蔬茂，年豐稻穟長。
不憂羣雀噪，鳴鳳在朝陽。
移居东村作
作者：王庭珪
朝代：宋

避地东村深几许？青山窟里起炊烟。敢嫌茅屋绝低小，净扫土床堪醉眠。鸟不住啼天更静，花多晚发地应偏。遥看翠竹娟娟好，犹隔西泉数亩田。
程子山侍講自靖州貶所歸相會于武陵怪余顔鬢未改作四絕句示之·其一
作者：王庭珪
朝代：宋

誤讀黄庭玉字章，醉翻王母九霞觴。
從兹一墮人間世，獨賴寛恩謫夜郎。
程子山侍講自靖州貶所歸相會于武陵怪余顔鬢未改作四絕句示之·其三
作者：王庭珪
朝代：宋

欲弔沈湘乏雅章，借君妙語酹餘觴。
已知絕倒如平子，更喜清新似庾郎。
程子山侍講自靖州貶所歸相會于武陵怪余顔鬢未改作四絕句示之·其二
作者：王庭珪
朝代：宋

問我何年謫夜郎，尚餘疏髮未成霜。
夢朝玉帝窺香案，偷得神仙不死方。
程子山侍講自靖州貶所歸相會于武陵怪余顔鬢未改作四絕句示之·其四
作者：王庭珪
朝代：宋

莫把蓮花比六郎，六郎元自不禁霜。
君看磥砢松千尺，高節參天孰可方。
程子山侍讲自靖州贬所归相会于武陵怪余颜鬓未改作四绝句示之·其一
作者：王庭珪
朝代：宋

误读黄庭玉字章，醉翻王母九霞觞。
从兹一堕人间世，独赖寛恩谪夜郎。
程子山侍讲自靖州贬所归相会于武陵怪余颜鬓未改作四绝句示之·其三
作者：王庭珪
朝代：宋

欲弔沈湘乏雅章，借君妙语酹余觞。
已知绝倒如平子，更喜清新似庾郎。
程子山侍讲自靖州贬所归相会于武陵怪余颜鬓未改作四绝句示之·其二
作者：王庭珪
朝代：宋

问我何年谪夜郎，尚余疏髮未成霜。
梦朝玉帝窥香案，偷得神仙不死方。
程子山侍讲自靖州贬所归相会于武陵怪余颜鬓未改作四绝句示之·其四
作者：王庭珪
朝代：宋
体裁：七言绝句

莫把莲花比六郎，六郎元自不禁霜。君看磥砢松千尺，高节参天孰可方。
窜居夜郎雪中杜门数日不出忽郡中送春来始知今日立春
作者：王庭珪
朝代：宋
体裁：七言绝句

东风来从几万里，雪拥江梅未放花。忽见土牛惊换岁，始知春色到天涯。
竄居夜郎雪中杜門數日不出忽郡中送春來始知今日立春
作者：王庭珪
朝代：宋

東風來從幾萬里，雪擁江梅未放花。
忽見土牛驚換歲，始知春色到天涯。
答王道之
作者：王庭珪
朝代：宋
体裁：七言绝句

云门至死不惺惺，居士仍蹉半月程。未省梦中重说梦，醉来添酒几时醒。
答王道之
作者：王庭珪
朝代：宋

雲門至死不惺惺，居士仍蹉半月程。
未省夢中重說夢，醉來添酒幾時醒。
答萧道人
作者：王庭珪
朝代：宋

唤起赤龙耕玉池，鹊巢抱出凤凰儿。
且看火裏莲花发，十二楼前雪自飞。
答蕭道人
作者：王庭珪
朝代：宋

喚起赤龍耕玉池，鵲巢抱出鳳凰兒。
且看火裏蓮花發，十二樓前雪自飛。
緋桃
作者：王庭珪
朝代：宋

衣裁相纈態纖穠，猶在瑤池午醉中。
嫌近清明時節冷，趁渠新火一番紅。
縣僚禱雨盤藤廟連日大澍次韻黄超然
作者：王庭珪
朝代：宋

□□□□□□□，□□□□□□□。
□□□□上林抄，半空雲走挾雷聲。
旱妖作魃乘時起，天意爲霖轉眄成。
莫問田疇水深淺，縣前江已拍堤平。
縣尉任子嚴出示從軍陪大將吳侯遊石峒五絕句奉次元韻頌日頌平賊之功喜而有作云·其一
作者：王庭珪
朝代：宋

東來騎火照松蘿，野老逢迎笑語多。
共指巖前一方石，將軍大劍可横磨。
縣尉任子嚴出示從軍陪大將吳侯遊石峒五絕句奉次元韻頌日頌平賊之功喜而有作云·其三
作者：王庭珪
朝代：宋

錦带雕弓銀馬鞍，鳴鞭飛下白雲山。
回頭却望經行處，已在青蒼杳靄間。
縣尉任子嚴出示從軍陪大將吳侯遊石峒五絕句奉次元韻頌日頌平賊之功喜而有作云·其二
作者：王庭珪
朝代：宋

石窟巉巖鬼不開，狂童乘此起氛埃。
殿前兵馬何曾出，旗鼓初從天上來。
縣尉任子嚴出示從軍陪大將吳侯遊石峒五絕句奉次元韻頌日頌平賊之功喜而有作云·其五
作者：王庭珪
朝代：宋

回師小度石門西，鐵馬嘶風四百蹄。
不爲從軍一時樂，捫蘿攀徑豈能躋。
縣尉任子嚴出示從軍陪大將吳侯遊石峒五絕句奉次元韻頌日頌平賊之功喜而有作云·其四
作者：王庭珪
朝代：宋

不待皇恩下九天，將軍兵已入盧川。
姦人妄獻招安策，留客丹崖萬古傳。
绯桃
作者：王庭珪
朝代：宋

衣裁相缬态纤秾，犹在瑶池午醉中。
嫌近清明时节冷，趁渠新火一番红。
美胡烈臣晚年生子
作者：王庭珪
朝代：宋

老蚌生珠喜可涯，穷阎得宝亦堪夸。
如今七歳诵千字，他日端能读五车。
美胡烈臣晚年生子
作者：王庭珪
朝代：宋

老蚌生珠喜可涯，窮閻得寶亦堪誇。
如今七歳誦千字，他日端能讀五車。
聞梁養源歸卧病未出作詩問之
作者：王庭珪
朝代：宋

試訪伯鸞強徤不，但傳烟渚有歸舟。
欲聞大士一轉語，爲洗南榮十日愁。
青壁萬尋人似玉，碧雲千里月垂鈎。
我如堪問維摩病，獅子坐中無此流。
聞郡中請賢老住報恩作詩贊之
作者：王庭珪
朝代：宋

夜郎佛刹接西土，誰敢招提境中住。
老賢元是住山人，拄杖無心自來去。
山中猿鶴不須驚，明朝聽打禾山鼓。
鼓聲新響振人天，水禽草木咸歌舞。
聽麟師誦經
作者：王庭珪
朝代：宋

念經衲子亂如麻，心悟方能轉法華。
待得蓮花從口發，自牛車上覓三車。
胡烈臣卧云庵
作者：王庭珪
朝代：宋
体裁：七言绝句

小庵深隐红尘外，云在茅檐四角边。月落乌啼天欲晓，惊回何处梦游仙。
胡烈臣卧雲菴
作者：王庭珪
朝代：宋

小菴深隱紅塵外，雲在茅簷四角邊。
月落烏啼天欲曉，驚回何處夢遊仙。
胡邦衡北归先寄诗二首次韵迎之·其一
作者：王庭珪
朝代：宋

无何真是本来乡，莫遣闲愁犯肺肠。
会见栋梁扶大厦，不将文字弔沈湘。
挥毫未辩银为管，沽酒奚须玉作觞。
双竹端能作奇瑞，衡人宜护竹间堂。
胡邦衡北归先寄诗二首次韵迎之·其二
作者：王庭珪
朝代：宋

当年大册撼天扉，圣主今呼逐客归。
应是风云乘此会，便令鹓鹭着行飞。
久埋剑气衝星气，暂裂荷衣换锦衣。
稳上丹墀踏龙尾，九霞光裏望晨晖。
胡邦衡北歸先寄詩二首次韻迎之·其一
作者：王庭珪
朝代：宋

無何真是本來鄉，莫遣閑愁犯肺腸。
會見棟梁扶大廈，不將文字弔沈湘。
揮毫未辯銀爲管，沽酒奚須玉作觴。
雙竹端能作奇瑞，衡人宜護竹間堂。
胡邦衡北歸先寄詩二首次韻迎之·其二
作者：王庭珪
朝代：宋

當年大册撼天扉，聖主今呼逐客歸。
應是風雲乘此會，便令鵷鷺著行飛。
久埋劍氣衝星氣，暫裂荷衣換錦衣。
穩上丹墀踏龍尾，九霞光裏望晨暉。
胡邦衡移衡州用坐客段廷直韵
作者：王庭珪
朝代：宋

朱崖万里海为乡，百炼不屈刚为肠。
復出光芒动星斗，定随雷雨起江湘。
归期正待春回雁，贺客争持酒满觞。
笑说开元丞相宅，凄凉偃月上标堂。
胡邦衡移衡州用坐客段廷直韻
作者：王庭珪
朝代：宋

朱崖萬里海爲鄉，百鍊不屈剛爲腸。
復出光芒動星斗，定隨雷雨起江湘。
歸期正待春回雁，賀客爭持酒滿觴。
笑說開元丞相宅，凄凉偃月上標堂。
臨江仙
作者：王庭珪
朝代：宋

問道春來相識否，嶺頭昨夜開花。水村煙塢寄生涯。月寒疏影淡，整整復斜斜。素面玉妃嫌粉汙，晨妝洗盡鉛華。香肌應只飯胡麻。年年如許瘦，知是阿誰家。
臨江仙
作者：王庭珪
朝代：宋

家住天門閶闔外，別來幾度花開。近傳訊息到江淮。玉京知好在，金闕尚崔嵬。流落江南山盡處，雨餘蒼翠成堆。暫同溪館醉尊罍。恐隨丹詔動，且任玉山頹。
臨江仙
作者：王庭珪
朝代：宋

寂寞久無紅袖飲，忽逢浩齒輕謳。坐令孤客洗窮愁。誰知沅水上，卻似洛城遊。聞道辰溪賢令長，深房別鎖明眸。多年鉛鼎養青虯。不應攜妓女，騎鶴上揚州。
臨江仙
作者：王庭珪
朝代：宋

簾外東風吹斷夢，捲簾人探春還。一枝疏影動簷間。鴛鴦□瓦冷，霜月墮欄干。聞道壽陽如許好，晨妝洗盡微殷。可憐玉骨瘦孱孱。誰家長笛□，吹徹玉樓寒。
自江上游龙兴至凈因寺
作者：王庭珪
朝代：宋

晓踏晴沙江上堤，堤平沙尽草萋萋。
墙头野杏纔先发，叶底雏莺自在啼。
问道渔舟通膴水，只应烟火是桃溪。
深村疑有秦人在，记取来时路恐迷。
自江上遊龍興至凈因寺
作者：王庭珪
朝代：宋

曉踏晴沙江上堤，堤平沙盡草萋萋。
牆頭野杏纔先發，葉底雛鶯自在啼。
問道漁舟通膴水，只應烟火是桃溪。
深村疑有秦人在，記取來時路恐迷。
舟次白沙
作者：王庭珪
朝代：宋

朝发螺浦湄，暮宿白沙口。
初为夜行计，有物应掣肘。
山云四面起，风涛半江吼。
落帆危石矶，就枕不敢久。
林深鸣鹤鹊，村远闻鸡狗。
梦觉知月明，破篷见牛斗。
起视天色清，解缆欲放溜。
浪头聒天响，掀簸入我牖。
蒲帆未及张，篙师復回首。
渡头有古祠，壁画杂怪丑。
舟人相与言，劝我酬神酒。
出处本细事，阴晴亦常有。
我固不问天，岂问土木偶。
舟次白沙
作者：王庭珪
朝代：宋

朝發螺浦湄，暮宿白沙口。
初爲夜行計，有物應掣肘。
山雲四面起，風濤半江吼。
落帆危石磯，就枕不敢久。
林深鳴鶴鵲，村遠聞雞狗。
夢覺知月明，破篷見牛斗。
起視天色清，解纜欲放溜。
浪頭聒天響，掀簸入我牖。
蒲帆未及張，篙師復回首。
渡頭有古祠，壁畫雜怪醜。
舟人相與言，勸我酬神酒。
出處本細事，陰晴亦常有。
我固不問天，豈問土木偶。
英和尚贊
作者：王庭珪
朝代：宋

吉州英，鐵作觜。
莫貶眼，只這是。
英和尚赞
作者：王庭珪
朝代：宋
体裁：赞

吉州英，铁作觜。莫贬眼，只这是。
茉莉花三絕句·其一
作者：王庭珪
朝代：宋

纖雲捲盡日西流，人在瑤池宴未休。
王母欲歸香滿路，曉風吹下玉搔頭。
茉莉花三絕句·其三
作者：王庭珪
朝代：宋

逆鼻清香小不分，冰肌一洗瘴江昏。
嶺頭未負春消息，恐是梅花欲返魂。
茉莉花三絕句·其二
作者：王庭珪
朝代：宋

火雲燒野葉聲乾，歷眼誰知玉蕊寒。
疑是羣仙來下降，夜深時聽珮珊珊。
茉莉花三绝句·其一
作者：王庭珪
朝代：宋
体裁：七言绝句

纤云捲尽日西流，人在瑶池宴未休。王母欲归香满路，晓风吹下玉搔头。
茉莉花三绝句·其三
作者：王庭珪
朝代：宋
体裁：七言绝句

逆鼻清香小不分，冰肌一洗瘴江昏。岭头未负春消息，恐是梅花欲返魂。
茉莉花三绝句·其二
作者：王庭珪
朝代：宋

火云烧野叶声干，历眼谁知玉蕊寒。
疑是羣仙来下降，夜深时听佩珊珊。
草堂东桥翫月
作者：王庭珪
朝代：宋
体裁：七言律诗

坐看冰轮碾太清，赤栏桥下水先明。光从蟾兔窟中出，人在鲸鳌背上行。地隔里门无俗客，楼高邻笛有新声。此时迥绝非尘境，更听天鸡第一鸣。
草堂東橋翫月
作者：王庭珪
朝代：宋

坐看冰輪碾太清，赤欄橋下水先明。
光從蟾兔窟中出，人在鯨鼇背上行。
地隔里門無俗客，樓高鄰笛有新聲。
此時迥絕非塵境，更聽天雞第一鳴。
菩萨蛮
作者：王庭珪
朝代：宋

贬所，见人物风景之美，夜久方归，恍然莫知为何所。酒醒，作此词以记之
武陵西上沅陵渡。扁舟忘了来时路。花外有人烟。相逢疑是仙。
清尊留夜语。醉倒知何处。归去客心惊。金鸡嘲哳鸣。
菩萨蛮·武陵西上沅陵渡
作者：王庭珪
朝代：宋
体裁：词

武陵西上沅陵渡。扁舟忘了来时路。花外有人烟。相逢疑是仙。清尊留夜语。醉倒知何处。归去客心惊。金鸡嘲哳鸣。
菩薩蠻
作者：王庭珪
朝代：宋

武陵西上沅陵渡。扁舟忘了來時路。花外有人煙。相逢疑是仙。清尊留夜語。醉倒知何處。歸去客心驚。金雞嘲哳鳴。
萧泷庙迎神诗
作者：王庭珪
朝代：宋

泷神何年此列宫，神之来兮雨溟蒙。
雷公击鼓驱羣龙，神之灵兮与天通。
十日五日一雨风，物无疵疠年谷丰。
泷民事神甚严恭，牲羞荐酒罗鼓钟。
湍虽汹涌长年工，不闻船石相撞舂。
孰知此者神之功，宜歌此曲传无穷。
董仲仪来夜郎访死生二首·其一
作者：王庭珪
朝代：宋
体裁：七言绝句

雪霾鬼葬山头路，雾失鬼门关外村。不谓故人千万里，忽携书册夜敲门。
董仲仪来夜郎访死生二首·其二
作者：王庭珪
朝代：宋

我识君家董状元，草莱崛起跳天门。
挥毫玉陛摩星斗，持槖明光奉至尊。
董仲儀來夜郎訪死生二首·其一
作者：王庭珪
朝代：宋

雪霾鬼葬山頭路，霧失鬼門關外村。
不謂故人千萬里，忽攜書册夜敲門。
董仲儀來夜郎訪死生二首·其二
作者：王庭珪
朝代：宋

我識君家董狀元，草萊崛起跳天門。
揮毫玉陛摩星斗，持槖明光奉至尊。
蕭瀧廟迎神詩
作者：王庭珪
朝代：宋

瀧神何年此列宮，神之來兮雨溟濛。
雷公擊鼓驅羣龍，神之靈兮與天通。
十日五日一雨風，物無疵癘年穀豐。
瀧民事神甚嚴恭，牲羞薦酒羅鼓鐘。
湍雖洶涌長年工，不聞船石相撞舂。
孰知此者神之功，宜歌此曲傳無窮。
虞美人
作者：王庭珪
朝代：宋

城東樓閣連雲起。冠絕辰州市。蓮燈初發萬枝紅。也似江南風景、半天中。花衢柳陌年時靜。劃地今年盛。棚前簫鼓鬧如雷。添個辰溪女子、舞三臺。
虞美人·城东楼阁连云起
作者：王庭珪
朝代：宋
体裁：词

城东楼阁连云起。
冠绝辰州市。
莲灯初发万枝红。
也似江南风景、半天中。
花衢柳陌年时静。
划地今年盛。
棚前箫鼓闹如雷。
添个辰溪女子、舞三台。
虞美人（辰州上元）
作者：王庭珪
朝代：宋

城东楼阁连云起。冠绝辰州市。莲灯初发万枝红。也似江南风景、半天中。花衢柳陌时年时静。刬地今年盛。棚前箫鼓闹如雷。添个辰溪女子、舞三台。
蜡梅寄陈相之侍郎
作者：王庭珪
朝代：宋
体裁：七言律诗

野寺西边雪压梅，曾陪杖履探春回。重寻密竹檀栾外，又见疏枝摘素开。步屧寻花嗟我老，巡檐索笑共谁来。细看风味依然在，不是刘郎去后栽。
蝶恋花·月落灯残人散後
作者：王庭珪
朝代：宋
体裁：词

月落灯残人散后。忽到尊前，但觉眉儿皱。数日不来如许瘦。裙腰减尽君知否。公子风流应自有。占断春光，肯落谁人手。已是许多时做就。重教舞彻双罗袖。
蝶恋花·罨画楼中人已醉
作者：王庭珪
朝代：宋
体裁：词

罨画楼中人已醉。别院微闻，笑语帘垂地。催唤倾城香雾起。翠帷双卷春风里。妆样尖新歌妙丽。满酌金尊，不信人憔悴。饥客眼寒谁管你。主人见惯浑闲事。
蝶恋花（赠丁爽、丁旦及第）
作者：王庭珪
朝代：宋
体裁：词

桂树新生都几许。兄弟骑龙，双入蟾宫去。一日两枝同折处。姮娥拍手都分与。杨柳江头春色暮。白马青衫，两郡文章主。只恐远方难久住。高宗梦觉思霖雨。
蝶戀花
作者：王庭珪
朝代：宋

月落燈殘人散後。忽到尊前，但覺眉兒皺。數日不來如許瘦。裙腰減盡君知否。公子風流應自有。占斷春光，肯落誰人手。已是許多時做就。重教舞徹雙羅袖。
蝶戀花
作者：王庭珪
朝代：宋

桂樹新生都幾許。兄弟騎龍，雙入蟾宮去。一日兩枝同折處。姮娥拍手都分與。楊柳江頭春色暮。白馬青衫，兩郡文章主。只恐遠方難久住。高宗夢覺思霖雨。
蝶戀花
作者：王庭珪
朝代：宋

罨畫樓中人已醉。別院微聞，笑語簾垂地。催喚傾城香霧起。翠帷雙卷春風裡。妝樣尖新歌妙麗。滿酌金尊，不信人憔悴。飢客眼寒誰管你。主人見慣渾閒事。
蠟梅寄陳相之侍郎
作者：王庭珪
朝代：宋

野寺西邊雪壓梅，曾陪杖履探春回。
重尋密竹檀欒外，又見疏枝摘素開。
步屧尋花嗟我老，巡簷索笑共誰來。
細看風味依然在，不是劉郎去後栽。
衡岳铨德观作·其一
作者：王庭珪
朝代：宋

峰头乌帽翠云裘，三百年来无此流。
余论更容平子否，犹胜湛辈岘山游。
衡岳铨德观作·其二
作者：王庭珪
朝代：宋

碧玉峰前云满径，赤栏桥畔柳参天。
长廊静夜松风起，写得余声入响泉。
衡嶽銓德觀作·其一
作者：王庭珪
朝代：宋

峰頭烏帽翠雲裘，三百年來無此流。
餘論更容平子否，猶勝湛輩峴山遊。
衡嶽銓德觀作·其二
作者：王庭珪
朝代：宋

碧玉峰前雲滿徑，赤欄橋畔柳參天。
長廊静夜松風起，寫得餘聲入響泉。
西园探梅三首·其一
作者：王庭珪
朝代：宋
体裁：七言律诗

俯窥溪影忽横斜，仰看寒梅已放花。未觉东风吹水面，早惊春色到天涯。年时肌骨瘦如许，日暮烟云薄不遮。折得一枝归静院，夜深玉颊照窗纱。
西园探梅三首·其三
作者：王庭珪
朝代：宋

一株斜压半檐茅，索笑谁堪着句嘲。
风度暗香浮远水，枝回嫩绿到新梢。
冰生处子精神外，玉立天涯雪月交。
吟处不须歌酒涴，柴门谁许野僧敲。
西园探梅三首·其二
作者：王庭珪
朝代：宋
体裁：七言律诗

东阁官梅未有诗，竹林斜出两三枝。临风玉面如相识，残雪江头想更奇。立尽小桥溪上影，谁将清调笛中吹。犯寒倾倒先春色，万木寒凝冻不知。
西園探梅三首·其一
作者：王庭珪
朝代：宋

俯窺溪影忽横斜，仰看寒梅已放花。
未覺東風吹水面，早驚春色到天涯。
年時肌骨瘦如許，日暮烟雲薄不遮。
折得一枝歸靜院，夜深玉頰照窗紗。
西園探梅三首·其三
作者：王庭珪
朝代：宋

一株斜壓半簷茅，索笑誰堪著句嘲。
風度暗香浮遠水，枝回嫩綠到新梢。
冰生處子精神外，玉立天涯雪月交。
吟處不須歌酒涴，柴門誰許野僧敲。
西園探梅三首·其二
作者：王庭珪
朝代：宋

東閣官梅未有詩，竹林斜出兩三枝。
臨風玉面如相識，殘雪江頭想更奇。
立盡小橋溪上影，誰將清調笛中吹。
犯寒傾倒先春色，萬木寒凝凍不知。
西江月
作者：王庭珪
朝代：宋

一拂退黃衫子，幾團嗅芯蜂兒。西風吹下月中枝。種在寒巖影裡。人道蠟梅相似，又傳菊滿東籬。饒伊顏色入時宜。安得香傳九里。
西江月·一拂退黄衫子
作者：王庭珪
朝代：宋
体裁：词

一拂退黄衫子，几团嗅芯蜂儿。
西风吹下月中枝。
种在寒岩影里。
人道蜡梅相似，又传菊满东篱。
饶伊颜色入时宜。
安得香传九里。
西江月·一拂退黄衫子
作者：王庭珪
朝代：宋
体裁：词

一拂退黄衫子，几团嗅蕊蜂儿。西风吹下月中枝。种在寒岩影里。人道蜡梅相似，又传菊满东篱。饶伊颜色入时宜。安得香传九里。
觀兢渡次壁間絕句四首·其一
作者：王庭珪
朝代：宋

共坐南窗待月明，雲間忽見大江横。
釣魚船上誰家笛，吹出騷人萬古情。
觀兢渡次壁間絕句四首·其三
作者：王庭珪
朝代：宋

昔年買酒論文地，回雁峰前雁陣横。
白首相逢夜郎道，不因生死見交情。
觀兢渡次壁間絕句四首·其二
作者：王庭珪
朝代：宋

紅旗畫鼓照江明，兩岸爭看萬目横。
奪得錦標誰助喜，呼聲動地見真情。
觀兢渡次壁間絕句四首·其四
作者：王庭珪
朝代：宋

心如止水貯空明，還似虚舟盡日横。
妙語忽然穿月脇，筆端那有俗間情。
觀徐明叔畫湘西磨崖圖
作者：王庭珪
朝代：宋

衡山高出北斗邊，九疑蒼梧相屬聯。
羣峰環走如却立，山脚插入瀟湘川。
朱陵渺邈迷處所，白鶴噴薄飛流泉。
坐看徐郎拂絹素，盡驅山岳置眼前。
徐郎豈是真畫手，酒酣遊戲乃其天。
巴陵洞庭連浦溆，鯨鯢蟠穴爲賊淵。
詔謂將軍出旗鼓，樓船蹴踏驚浪喧。
欃槍夜落照湖水，雕弓十萬猶控弦。
湘西古寺最奇絕，丹崖翠壁開何年。
况公文章善敘事，大字怪偉宜鑱鐫。
中書異時觀落筆，因煩吮墨圖凌煙。
孟公韓公毛髪動，腰靫大羽冠進賢。
他年中興事可考，公名亦與兹山傳。
觀李氏畫
作者：王庭珪
朝代：宋

壁間冥冥雲塞川，細看幻出江湖天。
寒鴉雪壓凍不喧，沙尾忽有瀟湘煙。
黄蘆碧草鴈初下，畫此千金不當價。
爲君覓紙一題詩，詩不能工且觀畫。
觀駱元直經進江南形勢圖
作者：王庭珪
朝代：宋

異時漢網疏天討，胡兒馬囓江南草。
石頭重戍豈無兵，將軍不識丹陽道。
至今戰骨埋秋霜，傷心不忍問耆老。
龍蟠虎踞昔何雄，赤壁濡須在眼中。
潯陽江水射蛟處，旌旗拂天來向東。
艨艟塞川不敢下，昔人曾此破曹公。
横江九道波翻屋，試請輕兵渡淮曲。
夜入長安人不知，應見畫圖心已熟。
他日將軍按此圖，鼓行如西如破竹。
观兢渡次壁间绝句四首·其一
作者：王庭珪
朝代：宋
体裁：七言绝句

共坐南窗待月明，云间忽见大江横。钓鱼船上谁家笛，吹出骚人万古情。
观兢渡次壁间绝句四首·其三
作者：王庭珪
朝代：宋
体裁：七言绝句

昔年买酒论文地，回雁峰前雁阵横。白首相逢夜郎道，不因生死见交情。
观兢渡次壁间绝句四首·其二
作者：王庭珪
朝代：宋
体裁：七言绝句

红旗画鼓照江明，两岸争看万目横。夺得锦标谁助喜，呼声动地见真情。
观兢渡次壁间绝句四首·其四
作者：王庭珪
朝代：宋
体裁：七言绝句

心如止水贮空明，还似虚舟尽日横。妙语忽然穿月胁，笔端那有俗间情。
观徐明叔画湘西磨崖图
作者：王庭珪
朝代：宋

衡山高出北斗边，九疑苍梧相属联。
羣峰环走如却立，山脚插入潇湘川。
朱陵渺邈迷处所，白鹤喷薄飞流泉。
坐看徐郎拂绢素，尽驱山岳置眼前。
徐郎岂是真画手，酒酣游戏乃其天。
巴陵洞庭连浦溆，鲸鲵蟠穴为贼渊。
诏谓将军出旗鼓，楼船蹴踏惊浪喧。
欃枪夜落照湖水，雕弓十万犹控弦。
湘西古寺最奇绝，丹崖翠壁开何年。
况公文章善叙事，大字怪伟宜镵镌。
中书异时观落笔，因烦吮墨图凌烟。
孟公韩公毛髪动，腰靫大羽冠进贤。
他年中兴事可考，公名亦与兹山传。
观李氏画
作者：王庭珪
朝代：宋

壁间冥冥云塞川，细看幻出江湖天。
寒鸦雪压冻不喧，沙尾忽有潇湘烟。
黄芦碧草鴈初下，画此千金不当价。
为君觅纸一题诗，诗不能工且观画。
观骆元直经进江南形势图
作者：王庭珪
朝代：宋

异时汉网疏天讨，胡儿马囓江南草。
石头重戍岂无兵，将军不识丹阳道。
至今战骨埋秋霜，伤心不忍问耆老。
龙蟠虎踞昔何雄，赤壁濡须在眼中。
浔阳江水射蛟处，旌旗拂天来向东。
艨艟塞川不敢下，昔人曾此破曹公。
横江九道波翻屋，试请轻兵渡淮曲。
夜入长安人不知，应见画图心已熟。
他日将军按此图，鼓行如西如破竹。
解佩令
作者：王庭珪
朝代：宋

湘江停瑟。洛川迴雪。是耶非、相逢飄瞥。雲鬢風裳，照心事、娟娟山月。翦煙花、帶蘿同結。留環盟切。貽珠情徹。解攜時、玉聲愁絕。羅襪塵生，早波面、春痕欲滅。送人行、水聲悽咽。
解佩令·湘江停瑟
作者：王庭珪
朝代：宋

湘江停瑟。洛川回雪。是耶非、相逢飘瞥。云鬓风裳，照心事、娟娟出月。翦烟花、带萝同结。留环盟切。贻珠情彻。解携时、玉声愁绝。罗袜尘生，早波面、春痕欲灭。送人行、水声凄咽。
解佩令·湘江停瑟
作者：王庭珪
朝代：宋
体裁：词

湘江停瑟。
洛川回雪。
是耶非、相逢飘瞥。
云鬓风裳，照心事、娟娟山月。
翦烟花、带萝同结。
留环盟切。
贻珠情彻。
解携时、玉声愁绝。
罗袜尘生，早波面、春痕欲灭。
送人行、水声凄咽。
訪清首座觀薔薇二首·其一
作者：王庭珪
朝代：宋

紅玉蘂攢青玉枝，羣芳凈盡獨開時。
只應天女回軒晚，散得天花滿竹籬。
訪清首座觀薔薇二首·其二
作者：王庭珪
朝代：宋

花開花落春何在，宴坐高僧總不知。
空色難謾禪伯眼，薔薇應待老夫詩。
謁僧惠端不遇
作者：王庭珪
朝代：宋

僧扉深倚碧巖隈，何處看雲久未回。
日暮鳴鐘應不語，嗔人馬跡涴蒼苔。
謁王宣子舍人
作者：王庭珪
朝代：宋

垂旒畫袞雲繡裳，天子擇日開明光。
臨軒策士必親覽，鴻文獨高翰墨場。
都人爭看狀元出，九衢車馬何煌煌。
貴名一日動天地，破卵插翼飛鸞凰。
螭頭獻納近日月，謂公遠器宜廟堂。
麟符虎節下霄漢，雙旗忽開南斗傍。
朝廷已知弱翁治，行且大用歸巖廊。
江邊野老病初起，始欲杖策窺門牆。
謁魏彦成郎中
作者：王庭珪
朝代：宋

病夫投老入城闉，到處逢人說使君。
豈料騎驢衝大尹，政須扛鼎識奇文。
池生春草何曾夢，楓落吳江誤所聞。
更願兼收湖海士，當令冀北馬空羣。
謝劉時昇見訪
作者：王庭珪
朝代：宋

訪我林間一病翁，數椽茅屋貯清風。
華裾織翠來天外，揮麈談兵伏坐中。
回首此時增感慨，出門何處問窮通。
北溟待看鯤鵬變，坳水蹄涔詎見容。
謝同年李提舉見訪
作者：王庭珪
朝代：宋

曾共丹梯步廣寒，自無仙骨墮凡間。
君攀玉兔窟中桂，我返神螺江上山。
豈謂觀風經邑里，猶能駐馬問柴關。
鳴騶排入蓬蒿徑，踏破巖前綠蘚斑。
謝同年趙季成通判見訪
作者：王庭珪
朝代：宋

一夢驚回四十年，昇平樓下聽臚傳。
共攀玉兔月中桂，認得銅駝陌上仙。
忽遇旗旄行縣邑，先驅貔虎訪林泉。
王孫自是經綸手，容我滄江卧釣船。
謝向提刑見訪·其一
作者：王庭珪
朝代：宋

夜郎逐客遇生還，秘閣老翁來扣關。
坐聽犀揮妙言語，慚非櫑具偉衣冠。
高名業已照六合，賤子窮當隱半山。
陸納家風元冷澹，口將茶果薦杯盤。
謝向提刑見訪·其二
作者：王庭珪
朝代：宋

渡湘千里憶分攜，因誦癡兒不了詩。
送我出門還作惡，今朝會面豈前期。
樂天獨往青山日，裴相閑居綠野時。
從此功名恐相逼，伊山安得久棲遲。
謝子發惠茶
作者：王庭珪
朝代：宋

打門誰送雙圓璧，驚覺茅簷晝日眠。
便覺清風生兩腋，夢魂飛到月輪邊。
謝張東言
作者：王庭珪
朝代：宋

忽見蛟蛇遶壁蟠，歸時星斗已闌干。
山童不識回鸞字，誤認題門作鳳看。
謝張欽夫機宜惠靈壽杖
作者：王庭珪
朝代：宋

九疑連綿青未了，郴江擘出蛟龍吼。
雷公霹靂搜巖幽，化爲鬰律黄蛇走。
飛電迸火出奇節，黄蛇走立僵如鐡。
攜看玉女洗頭盆，拄上九疑探禹穴。
莫挑馬箠渡黄河，莫扣天門閽者訶。
但掛百錢時一醉，從教風雨濕漁蓑。
青錢學士年方少，年少羞爲老人調。
即看飛步上蓬瀛，别有青藜夜相照。
謝彭仲寛惠小茶磨并仙茅二首·其一
作者：王庭珪
朝代：宋

踏梯割得紫雲歸，琢就雙輪半尺圍。
晴日午窗新睡起，掌中輕轉雪花飛。
謝彭仲寛惠小茶磨并仙茅二首·其二
作者：王庭珪
朝代：宋

夢具白雞猶不死，胸吞赤鳳得長生。
向來未識仙茅草，誤向松根採茯苓。
謝梁亷濟運使見訪
作者：王庭珪
朝代：宋

夜向天邊識使星，使星光近少微明。
朱輪疑自丹霄落，陋巷忽聞驄馬鳴。
臺下霜威驚草木，山間旌旆爍簷楹。
慚無櫑具衣冠偉，久服西都暴勝名。
謝直夫乘小舟訪予于横山堂兼惠佳篇奉次元韻
作者：王庭珪
朝代：宋

謝公雅量含邱壑，夙有江湖萬里情。
迺肯屈身登野艇，更容著帽進書生。
詩成絕壁烟霞動，雨過晚雲樓閣明。
句法誰堪敵康樂，毫端應挾雪霜清。
謝郭景文寄魚鮓
作者：王庭珪
朝代：宋

開緘如見故人面，仍喜故園風物來。
想見金刀落飛雪，何時斫膾共銜杯。
謝郭運幹見訪
作者：王庭珪
朝代：宋

窮巷俄留長者韁，清風入戶竹生光。
不嫌茅屋絕低小，來坐松陰移晚凉。
南國諸侯老賓客，西湖六一舊家鄉。
錦囊賸拾詩千首，他日還思潁水傍。
謝魏彦成知郡寄惠漂布
作者：王庭珪
朝代：宋

江南渡頭浣紗女，年年舟上織白苧。
織成還自漂江沙，女手纖纖白於布。
水邊時有釣漁人，何異淮陰漂輕絮。
一飯能識韓將軍，不負平生名漂母。
州西寒士衣百結，太守憐渠心甚切。
爲作絺衣倒接籬，炎官火傘方張設。
恨無青絲白玉鞭，醉騎白馬踏江月。
誰知南國任公子，留待深冬禦霜雪。
謫辰州
作者：王庭珪
朝代：宋

得失真何事，文章妙入場。
隱身三十載，汗簡幾千張。
名落江湖外，氣干牛斗傍。
吾衰任飄泊，朝夕渡沅湘。
讀唐遺錄六絕·安審信
作者：王庭珪
朝代：宋

入閣趨班最後時，崇元御史合彈之。
如何進奉二十萬，便逐臺中乞索兒。
讀唐遺錄六絕·成汭
作者：王庭珪
朝代：宋

勞役三年成巨艦，出師未戰失江陵。
不知雷滿和州載，始悟齊山截海名。
讀唐遺錄六絕·李愚劉朐同傳
作者：王庭珪
朝代：宋

兩公罷相由諸吏，提印驩呼頗自誇。
因謂我曹當快活，月華門外聽宣麻。
讀唐遺錄六絕·梁祖紀
作者：王庭珪
朝代：宋

深宮三鼓夜方分，梁祖唯知慮太原。
錯料諸兒非彼敵，斬關還入萬春門。
讀唐遺錄六絕·楊師厚
作者：王庭珪
朝代：宋

萬炬千釭照一城，彩舟猶聽棹歌聲。
鐵車空駕黎陽石，豈悟碑來禍已成。
讀唐遺錄六絕·馮道
作者：王庭珪
朝代：宋

大帝四朝咸敗事，惟君賣國作功臣。
平生自謂癡頑老，晚節仍爲謬語人。
讀晉史偶書
作者：王庭珪
朝代：宋

夷甫清談萬事虛，阮宣亹亹定何如。
䱥魚蝦鮓方乘獻，豆粥萍韲立可須。
柱石莫傾人棟宇，纖兒撞壞好家居。
揚州喪敗將誰咎，猶自空中咄咄書。
讀韓文公猛虎行
作者：王庭珪
朝代：宋

夜讀文公猛虎詩，云何虎死忽悲啼。
人生未省向來事，虎死方羞前所爲。
昨日猶能食熊豹，今朝無計奈狐貍。
我曾道汝不了事，喚作癡兒果是癡。
访清首座观蔷薇二首·其一
作者：王庭珪
朝代：宋

红玉蘂攒青玉枝，羣芳凈尽独开时。
只应天女回轩晚，散得天花满竹篱。
访清首座观蔷薇二首·其二
作者：王庭珪
朝代：宋
体裁：七言绝句

花开花落春何在，宴坐高僧总不知。空色难谩禅伯眼，蔷薇应待老夫诗。
读唐遗录六绝·冯道
作者：王庭珪
朝代：宋
体裁：七言绝句

大帝四朝咸败事，惟君卖国作功臣。平生自谓痴顽老，晚节仍为谬语人。
读唐遗录六绝·安审信
作者：王庭珪
朝代：宋
体裁：七言绝句

入阁趋班最后时，崇元御史合弹之。如何进奉二十万，便逐台中乞索儿。
读唐遗录六绝·成汭
作者：王庭珪
朝代：宋
体裁：七言绝句

劳役三年成巨舰，出师未战失江陵。不知雷满和州载，始悟齐山截海名。
读唐遗录六绝·李愚刘朐同传
作者：王庭珪
朝代：宋

两公罢相由诸吏，提印驩呼颇自夸。
因谓我曹当快活，月华门外听宣麻。
读唐遗录六绝·杨师厚
作者：王庭珪
朝代：宋
体裁：七言绝句

万炬千釭照一城，彩舟犹听棹歌声。铁车空驾黎阳石，岂悟碑来祸已成。
读唐遗录六绝·梁祖纪
作者：王庭珪
朝代：宋
体裁：七言绝句

深宫三鼓夜方分，梁祖唯知虑太原。错料诸儿非彼敌，斩关还入万春门。
读晋史偶书
作者：王庭珪
朝代：宋

夷甫清谈万事虚，阮宣亹亹定何如。
䱥鱼虾鲊方乘献，豆粥萍韲立可须。
柱石莫倾人栋宇，纤儿撞坏好家居。
扬州丧败将谁咎，犹自空中咄咄书。
读韩文公猛虎行
作者：王庭珪
朝代：宋

夜读文公猛虎诗，云何虎死忽悲啼。
人生未省向来事，虎死方羞前所为。
昨日犹能食熊豹，今朝无计奈狐貍。
我曾道汝不了事，唤作痴儿果是痴。
谒僧惠端不遇
作者：王庭珪
朝代：宋
体裁：七言绝句

僧扉深倚碧岩隈，何处看云久未回。日暮鸣钟应不语，嗔人马迹涴苍苔。
谒王宣子舍人
作者：王庭珪
朝代：宋
体裁：古风

垂旒画衮云绣裳，天子择日开明光。临轩策士必亲览，鸿文独高翰墨场。都人争看状元出，九衢车马何煌煌。贵名一日动天地，破卵插翼飞鸾凰。螭头献纳近日月，谓公远器宜庙堂。麟符虎节下霄汉，双旗忽开南斗傍。朝廷已知弱翁治，行且大用归岩廊。江边野老病初起，始欲杖策窥门墙。
谒金门（梅）
作者：王庭珪
朝代：宋
体裁：词

溪风紧。溪上官梅整整。万木寒痴吹不醒。一枝先破冷。梦断香云耿耿。月淡梨花清影。长笛倚楼谁共听。调高成绝品。
谒魏彦成郎中
作者：王庭珪
朝代：宋

病夫投老入城闉，到处逢人说使君。
岂料骑驴衝大尹，政须扛鼎识奇文。
池生春草何曾梦，枫落吴江误所闻。
更愿兼收湖海士，当令冀北马空羣。
谢刘时昇见访
作者：王庭珪
朝代：宋
体裁：七言律诗

访我林间一病翁，数椽茅屋贮清风。华裾织翠来天外，挥麈谈兵伏坐中。回首此时增感慨，出门何处问穷通。北溟待看鲲鹏变，坳水蹄涔讵见容。
谢同年李提举见访
作者：王庭珪
朝代：宋
体裁：七言律诗

曾共丹梯步广寒，自无仙骨堕凡间。君攀玉兔窟中桂，我返神螺江上山。岂谓观风经邑里，犹能驻马问柴关。鸣驺排入蓬蒿径，踏破岩前绿藓斑。
谢同年赵季成通判见访
作者：王庭珪
朝代：宋

一梦惊回四十年，昇平楼下听胪传。
共攀玉兔月中桂，认得铜驼陌上仙。
忽遇旗旄行县邑，先驱貔虎访林泉。
王孙自是经纶手，容我沧江卧钓船。
谢向提刑见访·其一
作者：王庭珪
朝代：宋
体裁：七言律诗

夜郎逐客遇生还，秘阁老翁来扣关。坐听犀挥妙言语，惭非櫑具伟衣冠。高名业已照六合，贱子穷当隐半山。陆纳家风元冷澹，口将茶果荐杯盘。
谢向提刑见访·其二
作者：王庭珪
朝代：宋
体裁：七言律诗

渡湘千里忆分携，因诵痴儿不了诗。送我出门还作恶，今朝会面岂前期。乐天独往青山日，裴相闲居绿野时。从此功名恐相逼，伊山安得久栖迟。
谢子发惠茶
作者：王庭珪
朝代：宋
体裁：七言绝句

打门谁送双圆璧，惊觉茅檐昼日眠。便觉清风生两腋，梦魂飞到月轮边。
谢张东言
作者：王庭珪
朝代：宋

忽见蛟蛇遶壁蟠，归时星斗已阑干。
山童不识回鸾字，误认题门作凤看。
谢张钦夫机宜惠灵寿杖
作者：王庭珪
朝代：宋

九疑连绵青未了，郴江擘出蛟龙吼。
雷公霹雳搜岩幽，化为鬰律黄蛇走。
飞电迸火出奇节，黄蛇走立僵如鐡。
携看玉女洗头盆，拄上九疑探禹穴。
莫挑马棰渡黄河，莫扣天门阍者诃。
但挂百钱时一醉，从教风雨湿渔蓑。
青钱学士年方少，年少羞为老人调。
即看飞步上蓬瀛，别有青藜夜相照。
谢彭仲寛惠小茶磨并仙茅二首·其一
作者：王庭珪
朝代：宋
体裁：七言绝句

踏梯割得紫云归，琢就双轮半尺围。晴日午窗新睡起，掌中轻转雪花飞。
谢彭仲寛惠小茶磨并仙茅二首·其二
作者：王庭珪
朝代：宋
体裁：七言绝句

梦具白鸡犹不死，胸吞赤凤得长生。向来未识仙茅草，误向松根采茯苓。
谢梁廉济运使见访
作者：王庭珪
朝代：宋
体裁：七言律诗

夜向天边识使星，使星光近少微明。朱轮疑自丹霄落，陋巷忽闻骢马鸣。台下霜威惊草木，山间旌旆烁檐楹。惭无櫑具衣冠伟，久服西都暴胜名。
谢直夫乘小舟访予于横山堂兼惠佳篇奉次元韵
作者：王庭珪
朝代：宋

谢公雅量含邱壑，夙有江湖万里情。
乃肯屈身登野艇，更容着帽进书生。
诗成绝壁烟霞动，雨过晚云楼阁明。
句法谁堪敌康乐，毫端应挟雪霜清。
谢郭景文寄鱼鲊
作者：王庭珪
朝代：宋
体裁：七言绝句

开缄如见故人面，仍喜故园风物来。想见金刀落飞雪，何时斫脍共衔杯。
谢郭运干见访
作者：王庭珪
朝代：宋
体裁：七言律诗

穷巷俄留长者缰，清风入户竹生光。不嫌茅屋绝低小，来坐松阴移晚凉。南国诸侯老宾客，西湖六一旧家乡。锦囊剩拾诗千首，他日还思颍水傍。
谢魏彦成知郡寄惠漂布
作者：王庭珪
朝代：宋

江南渡头浣纱女，年年舟上织白苎。
织成还自漂江沙，女手纤纤白于布。
水边时有钓渔人，何异淮阴漂轻絮。
一饭能识韩将军，不负平生名漂母。
州西寒士衣百结，太守怜渠心甚切。
为作絺衣倒接篱，炎官火伞方张设。
恨无青丝白玉鞭，醉骑白马踏江月。
谁知南国任公子，留待深冬御霜雪。
谪辰州
作者：王庭珪
朝代：宋
体裁：五言律诗

得失真何事，文章妙入场。隐身三十载，汗简几千张。名落江湖外，气干牛斗傍。吾衰任飘泊，朝夕渡沅湘。
豫章别彭养直
作者：王庭珪
朝代：宋
体裁：七言律诗

荔子欲丹蕉叶黄，别君南浦正凄凉。九疑隔岭共明月，万里穷途非故乡。坐见浮云更百态，行吟秋水动三湘。金鸡放赦知何日，尚许生还天一方。
豫章别彭養直
作者：王庭珪
朝代：宋

荔子欲丹蕉葉黄，别君南浦正凄凉。
九疑隔嶺共明月，萬里窮途非故鄉。
坐見浮雲更百態，行吟秋水動三湘。
金雞放赦知何日，尚許生還天一方。
賀王彦恭新除湖北漕
作者：王庭珪
朝代：宋

年年新換玉麟符，應爲高名滿太虚。
紫塞初分邵陽壘，皇華初上使臣車。
木牛轉粟洞庭野，金馬催班待詔廬。
旗鼓行春真晝錦，可能一訪夜郎居。
賀郡守生辰二首·其一
作者：王庭珪
朝代：宋

月麗重離日正明，星精磅礴應時生。
詩成五字今無敵，賦壓三都世有聲。
殿閣微凉風乍起，門庭當晝雀爭鳴。
擬將間氣爲公壽，編入中興頌太平。
賀郡守生辰二首·其二
作者：王庭珪
朝代：宋

鵲印銅鈎幾世傳，門中人物自超然。
高文大筆無雙譽，紫府丹臺第一仙。
會見黄眉三洗骨，謾勞青史再編年。
西林恐未容歸隱，將有追鋒下九天。
資深堂
作者：王庭珪
朝代：宋

至深無象本強名，不可言傳著耳聽。
克己獨稱回好學，問詩唯有鯉趨庭。
會須絕倒聞談道，更看鼎來能說經。
欲造淵源應此得，百川終使貫滄溟。
贈别僧紹存·其一
作者：王庭珪
朝代：宋

住山骨相無人識，何處頭陀忽扣關。
第一座中聞謦欬，已知輸却大溈山。
贈别僧紹存·其二
作者：王庭珪
朝代：宋

踢倒凈瓶呼木𣔻，華林已坐一生窮。
却教一座溈山主，都在頭陀相法中。
贈别劉文卿
作者：王庭珪
朝代：宋

丞相諸孫早相見，子獨羈遊未識面。
忽騎瘦馬夜敲門，始得此郎如小阮。
通都大邑多豪英，乃走窮山訪微賤。
匆匆未暇世論文，會看落筆知關鍵。
贈别陳君授·其一
作者：王庭珪
朝代：宋

十載投荒坐獻書，忽逢飛詔下荆巫。
歸來好上昇平頌，已死姦諛不足誅。
贈别陳君授·其二
作者：王庭珪
朝代：宋

雷雨沅湘振滯冤，皇恩普出九重天。
乞兒猶戀權門火，應謂死灰能復燃。
贈别黄超然
作者：王庭珪
朝代：宋

我生不識黄太史，猶及諸老談遺事。
藍田生玉海生珠，謂君眉目無乃似。
誰作江西宗派詩，如今傳法不傳衣。
句中有眼出月脇，密付嫡孫人未知。
宗風後必喧人口，雲夢更須吞八九。
他年拈此一瓣香，獅子窟中獅子吼。
贈劉亞稷
作者：王庭珪
朝代：宋

君家大父當元祐，賦壓鄉閭在人口。
子今二十能綴文，已觀落筆蛟蛇走。
藍田出玉果不非，豈知剖蚌得珠璣。
乃翁高材卧林壑，眼中有此光陸離。
炯然見子侍公側，鵷雛翠倚碧梧枝。
嘗聞鵷雛之生破卵出，五色即欲摩天飛。
陸機少年作文賦，河東小鳳才亦奇。
自古有英物，秀發皆如斯。
我謂鵷雛排風整毛質，翦拂始光輝。
尚須啄琅玕之實，飲瑤海之池。
然後巢阿閣，集赤墀。
赤墀阿閣無凡棲，期子當呼鳳來歸。
贈劉允升
作者：王庭珪
朝代：宋

我家神螺峰，與子鄰井閈。
聞名初識面，逸氣起天半。
坐久語翻瀾，詩文星斗爛。
刺口論世事，極能原治亂。
洗我冰雪懷，韻出眉宇燦。
遂于交遊內，得此一好漢。
自言長沙來，幕府天下冠。
相公秉旄鉞，英僚照藩翰。
辟書欲交飛，置我在門館。
事繫國輕重，忽逐雲雨散。
請君企踵待，勢若馬脫絆。
他年恐未免，成此奇一段。
贈姪孫行深
作者：王庭珪
朝代：宋

頭陀未具山僧像，只欠鉢囊挑錫杖。
我今自是在家僧，汝好將錢買和尚。
贈宜春筆工
作者：王庭珪
朝代：宋

宜城一變宣城様，入手便如錐畫沙。
但喜中書頭未秃，不妨詩老夢生花。
贈寫真劉琮·其一
作者：王庭珪
朝代：宋

會寫峨眉玉局真，遠看前輩畫麒麟。
此翁此畫不常有，宜並銀鈎絕世珍。
贈寫真劉琮·其三
作者：王庭珪
朝代：宋

畫作蕭然物外身，筆端如此有風神。
蹇騎破帽江南岸，不是尋常行路人。
贈寫真劉琮·其二
作者：王庭珪
朝代：宋

布襪青鞋倚瘦松，我生骨相真生窮。
煩君畫著漁船上，刺入盧江烟雨中。
贈寫真徐濤
作者：王庭珪
朝代：宋

徐生畫人不畫鬼，點目加毛必佳士。
邇來下筆更逼真，勿論山僧及童子。
會貎詩人孟浩然，便覺灞橋風雪起。
如今儻欲畫盧溪，一菴宜著深巖裏。
贈寫真胡生二絕句·其一
作者：王庭珪
朝代：宋

欲貌盧溪真面目，非儒非佛亦非仙。
莫將踏碓盧行者，喚作騎驢孟浩然。
贈寫真胡生二絕句·其二
作者：王庭珪
朝代：宋

誤著儒衣到骨窮，兒童拍手笑衰翁。
釣魚艇子今無恙，置我五湖烟雨中。
贈度門僧·其一
作者：王庭珪
朝代：宋

眨起眉毛鐘已成，不容著手勒鐘銘。
一鋪嶺上新功德，只欠將來點眼睛。
贈度門僧·其二
作者：王庭珪
朝代：宋

半夜鐘聲殷寺廊，吹螺打鼓助錚鏦。
不妨白日開門睡，更遣闍梨飯後撞。
贈康元章
作者：王庭珪
朝代：宋

康郎讀書本勃窣，羞作儒生酸到骨。
偶逢四海未解兵，氣如秋鷹眼如鶻。
布衣杖策丞相前，官軍盡掃長蛇窟。
燋頭爛額已論功，况子當年陳調曲。
贈彭時卿秀才
作者：王庭珪
朝代：宋

昔年待詔隨公車，袖中獨有平戎書。
當年肉食無上策，奇才劍客何時無。
從來謀國忌迂儒，遂令此賊稽天誅。
君能再陳治安策，親喪未舉宜何如。
休論忠孝不兩立，一抔之土非難圖。
莫但扣門來夜話，長纓終請羈單于。
贈忠襄公二孫
作者：王庭珪
朝代：宋

乃翁精忠貫日月，一門挺秀俱琅玕。
丹山飛來兩雛鳯，碧梧翠竹皆停鸞。
武陵溪邊忽相遇，口角流涎誦詩句。
盧溪摩頂欲作語，他日雲霄還記否。
贈惠門端師
作者：王庭珪
朝代：宋

劫火燋鄉邑，烟塵何處逃。
雲藏佛世界，門背古亭臯。
徑隱花木靜，山深人物高。
老師具眼目，法力辟兵刀。
贈日者張谷
作者：王庭珪
朝代：宋

夜坐吟詩竄夜郎，君將何術考休祥。
近來偷得西華法，不敢煩君算短長。
贈曦上人二絕句·其一
作者：王庭珪
朝代：宋

學詩真似學參禪，水在瓶中月在天。
夜半鳴鐘驚大衆，斬新得句忽成篇。
贈曦上人二絕句·其二
作者：王庭珪
朝代：宋

寺倚村南澗水開，終年行脚看山回。
盧仝欲洗塵埃渇，入寺却愁曦未來。
贈李子安
作者：王庭珪
朝代：宋

窮居未有四立壁，負郭兼無二頃田。
擬斸雲根結茅屋，不知誰贈買山錢。
贈松菴僧
作者：王庭珪
朝代：宋

菴在深村翠嶺坳，狂風捲盡屋頭茅。
斷椽破壁何時理，卧看松陰月轉梢。
贈歐陽伯威
作者：王庭珪
朝代：宋

歐子扶親喪，崎嶇度湘巘。
豈無當塗人，孰肯爲封傳。
跣足行萬里，僅能及鄉縣。
埋玉謀荒山，此計墮瀰漫。
世無郭元振，一舉四十萬。
積微會衆力，庶可咄嗟辦。
贈清首座
作者：王庭珪
朝代：宋

上堂何事更論量，還我珠來本自光。
未識飛猿嶺頭峻，兩回掀倒夾山牀。
贈無識道人
作者：王庭珪
朝代：宋

古廟香爐冷似冰，向來土木弄精靈。
如今萬事都不會，却笑金剛努眼睛。
贈相士
作者：王庭珪
朝代：宋

富貴本非吾輩事，老來寧復問窮通。
餘齡幾許君知否，願作昇平一老翁。
贈筠州司戶施文叔二絕句·其一
作者：王庭珪
朝代：宋

高軒過我不停輪，風袂飄如出嶺雲。
渭北江東無盡意，何時重得細論文。
贈筠州司戶施文叔二絕句·其二
作者：王庭珪
朝代：宋

村巷盡無車馬塵，君來笑語動比鄰。
兒童驚問此何客，亹亹清言來逼人。
贈羅道人
作者：王庭珪
朝代：宋

道人渇飲石縫漿，鬚髯墨黑兩頰光。
或云公是伯休那，又疑楚有接輿狂。
倒騎白鹿渡湘水，獨識老翁跳玉堂。
他年賣藥長安市，乞我仙人不死方。
贈胡紹立
作者：王庭珪
朝代：宋

憶昔烏蠻絕塞亭，巴娘歌罷月三更。
重尋湘水江邊路，又見蕭灘榜上名。
此去飛騰對天陛，不應顦顇困書生。
將軍三戰成功後，未數焚舟老孟明。
贈蔣山僧
作者：王庭珪
朝代：宋

雲陽秀湘南，祖刹隱林嶠。
曾出老古錐，今尚有餘貌。
神駒過江來，覊靮不受敲。
潮音震海湖，乞食徧蠻徼。
遣子尋故岑，飛錫出泥淖。
端能破慳貪，亦須硬觜爪。
定林枕雙溪，門前風水閙。
一派遶鍾山，歸時可自照。
贈蜀僧妙高
作者：王庭珪
朝代：宋

峨眉山頭古時月，浮雲捲盡塵埃滅。
曾隨僧宴入中京，光照九天開玉闕。
山月如今亦送君，影落洞庭波底徹。
此時看月憶峨眉，山色湖光兩奇絕。
明月隨君却復東，千里相思共吳越。
問言古月與今月，水鳥風林盡能說。
溪邊惜别重吟哦，顧我無才奈若何。
他日長安逢李白，再乞峨眉山月歌。
贈蜀僧無觀
作者：王庭珪
朝代：宋

師出峨眉西極天，萬里一衲雙行纒。
朝遊名山暮滄海，不著脚踏諸方禪。
眼中自有識人物，行盡江南山水窟。
紫雲深處有神仙，高馬達官無此骨。
溪頭惜别強吟哦，顧我無才奈若何。
他日長安逢李白，爲乞峨眉山月歌。
贈行者悟本
作者：王庭珪
朝代：宋

出家未踏曹溪碓，且打吟峰寺裏鐘。
寺有高僧善哮吼，莫將一物藴心胸。
贈高伯強
作者：王庭珪
朝代：宋

高郎讀書有何好，如魚蠧書終日哨。
爨烟不屬長苦饑，行吟安得追風驃。
羣公頓網加羅搜，未肯放子出一頭。
先生上堂應勞苦，向來白璧何時酬。
贈黄伯成
作者：王庭珪
朝代：宋

痛飲長齋擬八仙，醉中談辯亦逃禪。
吟詩不落正始後，作句定居靈運前。
富貴逼人應未免，文章驚世始堪傳。
近聞相國頻搜訪，應有除書上九天。
贈齊軒仲素老
作者：王庭珪
朝代：宋

秀嶺明東城，飛翠横空斷。
烟霞互滅没，爽氣浮清旦。
旁連仙人居，樓殿出天半。
金龍蟠繡柱，銀榜開琳館。
齊軒面青葱，下瞰綠篠岸。
我嘗醉其上，謳吟雜悲歎。
一時賢士夫，車馬共遊款。
當年二學士，落筆瀉銀漢。
曾賦齊軒詩，字字星斗爛。
事逐雲雨空，鬼錄尚可按。
重來兵火餘，觸目自悽惋。
唯有軒前山，秀色還舊觀。
曉猿驚未已，歸袂何必挽。
胡爲走塵埃，廢此奇一段。
山靈亦可畏，移文定嘲玩。
贺王彦恭新除湖北漕
作者：王庭珪
朝代：宋
体裁：七言律诗

年年新换玉麟符，应为高名满太虚。紫塞初分邵阳垒，皇华初上使臣车。木牛转粟洞庭野，金马催班待诏庐。旗鼓行春真昼锦，可能一访夜郎居。
贺郡守生辰二首·其一
作者：王庭珪
朝代：宋
体裁：七言律诗

月丽重离日正明，星精磅礴应时生。诗成五字今无敌，赋压三都世有声。殿阁微凉风乍起，门庭当昼雀争鸣。拟将间气为公寿，编入中兴颂太平。
贺郡守生辰二首·其二
作者：王庭珪
朝代：宋

鹊印铜鈎几世传，门中人物自超然。
高文大笔无双誉，紫府丹台第一仙。
会见黄眉三洗骨，谩劳青史再编年。
西林恐未容归隐，将有追锋下九天。
资深堂
作者：王庭珪
朝代：宋

至深无象本强名，不可言传着耳听。
克己独称回好学，问诗唯有鲤趋庭。
会须绝倒闻谈道，更看鼎来能说经。
欲造渊源应此得，百川终使贯沧溟。
赠侄孙行深
作者：王庭珪
朝代：宋
体裁：七言绝句

头陀未具山僧像，只欠钵囊挑锡杖。我今自是在家僧，汝好将钱买和尚。
赠写真刘琮·其一
作者：王庭珪
朝代：宋

会写峨眉玉局真，远看前辈画麒麟。
此翁此画不常有，宜并银鈎绝世珍。
赠写真刘琮·其三
作者：王庭珪
朝代：宋
体裁：七言绝句

画作萧然物外身，笔端如此有风神。蹇骑破帽江南岸，不是寻常行路人。
赠写真刘琮·其二
作者：王庭珪
朝代：宋

布袜青鞋倚瘦松，我生骨相真生穷。
烦君画着渔船上，刺入卢江烟雨中。
赠写真徐涛
作者：王庭珪
朝代：宋

徐生画人不画鬼，点目加毛必佳士。
迩来下笔更逼真，勿论山僧及童子。
会貎诗人孟浩然，便觉灞桥风雪起。
如今傥欲画卢溪，一庵宜着深岩裏。
赠写真胡生二绝句·其一
作者：王庭珪
朝代：宋
体裁：七言绝句

欲貌卢溪真面目，非儒非佛亦非仙。莫将踏碓卢行者，唤作骑驴孟浩然。
赠写真胡生二绝句·其二
作者：王庭珪
朝代：宋

误着儒衣到骨穷，儿童拍手笑衰翁。
钓鱼艇子今无恙，置我五湖烟雨中。
赠刘亚稷
作者：王庭珪
朝代：宋

君家大父当元佑，赋压乡闾在人口。
子今二十能缀文，已观落笔蛟蛇走。
蓝田出玉果不非，岂知剖蚌得珠玑。
乃翁高材卧林壑，眼中有此光陆离。
炯然见子侍公侧，鹓雏翠倚碧梧枝。
尝闻鹓雏之生破卵出，五色即欲摩天飞。
陆机少年作文赋，河东小凤才亦奇。
自古有英物，秀发皆如斯。
我谓鹓雏排风整毛质，翦拂始光辉。
尚须啄琅玕之实，饮瑶海之池。
然后巢阿阁，集赤墀。
赤墀阿阁无凡栖，期子当呼凤来归。
赠刘允升
作者：王庭珪
朝代：宋

我家神螺峰，与子邻井闬。
闻名初识面，逸气起天半。
坐久语翻澜，诗文星斗烂。
刺口论世事，极能原治乱。
洗我冰雪怀，韵出眉宇灿。
遂于交游内，得此一好汉。
自言长沙来，幕府天下冠。
相公秉旄钺，英僚照藩翰。
辟书欲交飞，置我在门馆。
事繫国轻重，忽逐云雨散。
请君企踵待，势若马脱绊。
他年恐未免，成此奇一段。
赠别僧绍存·其一
作者：王庭珪
朝代：宋
体裁：七言绝句

住山骨相无人识，何处头陀忽扣关。第一座中闻謦欬，已知输却大沩山。
赠别僧绍存·其二
作者：王庭珪
朝代：宋

踢倒凈瓶呼木𣔻，华林已坐一生穷。
却教一座沩山主，都在头陀相法中。
赠别刘文卿
作者：王庭珪
朝代：宋
体裁：古风

丞相诸孙早相见，子独羁游未识面。忽骑瘦马夜敲门，始得此郎如小阮。通都大邑多豪英，乃走穷山访微贱。匆匆未暇世论文，会看落笔知关键。
赠别陈君授·其一
作者：王庭珪
朝代：宋

十载投荒坐献书，忽逢飞诏下荆巫。
归来好上昇平颂，已死姦谀不足诛。
赠别陈君授·其二
作者：王庭珪
朝代：宋

雷雨沅湘振滞冤，皇恩普出九重天。
乞儿犹恋权门火，应谓死灰能復燃。
赠别黄超然
作者：王庭珪
朝代：宋
体裁：古风

我生不识黄太史，犹及诸老谈遗事。蓝田生玉海生珠，谓君眉目无乃似。谁作江西宗派诗，如今传法不传衣。句中有眼出月胁，密付嫡孙人未知。宗风后必喧人口，云梦更须吞八九。他年拈此一瓣香，狮子窟中狮子吼。
赠宜春笔工
作者：王庭珪
朝代：宋

宜城一变宣城様，入手便如锥画沙。
但喜中书头未秃，不妨诗老梦生花。
赠度门僧·其一
作者：王庭珪
朝代：宋

眨起眉毛钟已成，不容着手勒钟铭。
一铺岭上新功德，只欠将来点眼睛。
赠度门僧·其二
作者：王庭珪
朝代：宋
体裁：七言绝句

半夜钟声殷寺廊，吹螺打鼓助铮鏦。不妨白日开门睡，更遣阇梨饭后撞。
赠康元章
作者：王庭珪
朝代：宋
体裁：古风

康郎读书本勃窣，羞作儒生酸到骨。偶逢四海未解兵，气如秋鹰眼如鹘。布衣杖策丞相前，官军尽扫长蛇窟。燋头烂额已论功，况子当年陈调曲。
赠彭时卿秀才
作者：王庭珪
朝代：宋
体裁：古风

昔年待诏随公车，袖中独有平戎书。当年肉食无上策，奇才剑客何时无。从来谋国忌迂儒，遂令此贼稽天诛。君能再陈治安策，亲丧未举宜何如。休论忠孝不两立，一抔之土非难图。莫但扣门来夜话，长缨终请羁单于。
赠忠襄公二孙
作者：王庭珪
朝代：宋

乃翁精忠贯日月，一门挺秀俱琅玕。
丹山飞来两雏鳯，碧梧翠竹皆停鸾。
武陵溪边忽相遇，口角流涎诵诗句。
卢溪摩顶欲作语，他日云霄还记否。
赠惠门端师
作者：王庭珪
朝代：宋
体裁：五言律诗

劫火燋乡邑，烟尘何处逃。云藏佛世界，门背古亭皋。径隐花木静，山深人物高。老师具眼目，法力辟兵刀。
赠无识道人
作者：王庭珪
朝代：宋
体裁：七言绝句

古庙香炉冷似冰，向来土木弄精灵。如今万事都不会，却笑金刚努眼睛。
赠日者张谷
作者：王庭珪
朝代：宋
体裁：七言绝句

夜坐吟诗窜夜郎，君将何术考休祥。近来偷得西华法，不敢烦君算短长。
赠曦上人二绝句·其一
作者：王庭珪
朝代：宋
体裁：七言绝句

学诗真似学参禅，水在瓶中月在天。夜半鸣钟惊大众，斩新得句忽成篇。
赠曦上人二绝句·其二
作者：王庭珪
朝代：宋

寺倚村南涧水开，终年行脚看山回。
卢仝欲洗尘埃渇，入寺却愁曦未来。
赠李子安
作者：王庭珪
朝代：宋
体裁：七言绝句

穷居未有四立壁，负郭兼无二顷田。拟斸云根结茅屋，不知谁赠买山钱。
赠松庵僧
作者：王庭珪
朝代：宋
体裁：七言绝句

庵在深村翠岭坳，狂风捲尽屋头茅。断椽破壁何时理，卧看松阴月转梢。
赠欧阳伯威
作者：王庭珪
朝代：宋
体裁：古风

欧子扶亲丧，崎岖度湘巘。岂无当涂人，孰肯为封传。跣足行万里，仅能及乡县。埋玉谋荒山，此计堕瀰漫。世无郭元振，一举四十万。积微会众力，庶可咄嗟办。
赠清首座
作者：王庭珪
朝代：宋
体裁：七言绝句

上堂何事更论量，还我珠来本自光。未识飞猿岭头峻，两回掀倒夹山床。
赠相士
作者：王庭珪
朝代：宋

富贵本非吾辈事，老来宁復问穷通。
余龄几许君知否，愿作昇平一老翁。
赠筠州司户施文叔二绝句·其一
作者：王庭珪
朝代：宋
体裁：七言绝句

高轩过我不停轮，风袂飘如出岭云。渭北江东无尽意，何时重得细论文。
赠筠州司户施文叔二绝句·其二
作者：王庭珪
朝代：宋
体裁：七言绝句

村巷尽无车马尘，君来笑语动比邻。儿童惊问此何客，亹亹清言来逼人。
赠罗道人
作者：王庭珪
朝代：宋

道人渇饮石缝浆，鬚髯墨黑两颊光。
或云公是伯休那，又疑楚有接舆狂。
倒骑白鹿渡湘水，独识老翁跳玉堂。
他年卖药长安市，乞我仙人不死方。
赠胡绍立
作者：王庭珪
朝代：宋

忆昔乌蛮绝塞亭，巴娘歌罢月三更。
重寻湘水江边路，又见萧滩榜上名。
此去飞腾对天陛，不应顦顇困书生。
将军三战成功后，未数焚舟老孟明。
赠蒋山僧
作者：王庭珪
朝代：宋

云阳秀湘南，祖刹隐林峤。
曾出老古锥，今尚有余貌。
神驹过江来，覊靮不受敲。
潮音震海湖，乞食徧蛮徼。
遣子寻故岑，飞锡出泥淖。
端能破悭贪，亦须硬觜爪。
定林枕双溪，门前风水闹。
一派遶钟山，归时可自照。
赠蜀僧妙高
作者：王庭珪
朝代：宋

峨眉山头古时月，浮云捲尽尘埃灭。
曾随僧宴入中京，光照九天开玉阙。
山月如今亦送君，影落洞庭波底彻。
此时看月忆峨眉，山色湖光两奇绝。
明月随君却復东，千里相思共吴越。
问言古月与今月，水鸟风林尽能说。
溪边惜别重吟哦，顾我无才奈若何。
他日长安逢李白，再乞峨眉山月歌。
赠蜀僧无观
作者：王庭珪
朝代：宋

师出峨眉西极天，万里一衲双行纒。
朝游名山暮沧海，不着脚踏诸方禅。
眼中自有识人物，行尽江南山水窟。
紫云深处有神仙，高马达官无此骨。
溪头惜别强吟哦，顾我无才奈若何。
他日长安逢李白，为乞峨眉山月歌。
赠行者悟本
作者：王庭珪
朝代：宋

出家未踏曹溪碓，且打吟峰寺裏钟。
寺有高僧善哮吼，莫将一物藴心胸。
赠高伯强
作者：王庭珪
朝代：宋

高郎读书有何好，如鱼蠧书终日哨。
爨烟不属长苦饥，行吟安得追风骠。
羣公顿网加罗搜，未肯放子出一头。
先生上堂应劳苦，向来白璧何时酬。
赠黄伯成
作者：王庭珪
朝代：宋
体裁：七言律诗

痛饮长斋拟八仙，醉中谈辩亦逃禅。吟诗不落正始后，作句定居灵运前。富贵逼人应未免，文章惊世始堪传。近闻相国频搜访，应有除书上九天。
赠齐轩仲素老
作者：王庭珪
朝代：宋

秀岭明东城，飞翠横空断。
烟霞互灭没，爽气浮清旦。
旁连仙人居，楼殿出天半。
金龙蟠绣柱，银榜开琳馆。
齐轩面青葱，下瞰绿篠岸。
我尝醉其上，讴吟杂悲叹。
一时贤士夫，车马共游款。
当年二学士，落笔泻银汉。
曾赋齐轩诗，字字星斗烂。
事逐云雨空，鬼录尚可按。
重来兵火余，触目自悽惋。
唯有轩前山，秀色还旧观。
晓猿惊未已，归袂何必挽。
胡为走尘埃，废此奇一段。
山灵亦可畏，移文定嘲玩。
赵逢源今春当赴省试以事失期乃督钱纲往行在且欲观母后回銮之庆作诗速其行
作者：王庭珪
朝代：宋

去年秣马望行宫，飘然气若摩霄鸿。
不学提携百金剑，不倚能弯两石弓。
徒夸读书饱藜苋，笔阵欲敌千人锋。
要登月窟取官职，不使官出兠鍪中。
丈夫功名自有日，春闱已过落花风。
今当献计随羣吏，到时万井欢声沸。
慈宁殿前催趁班，看君入贺鸣靴鼻。
赵逢源家有妹丽每造谒必见拒今侍令兄府判东游作诗为别兼以见意
作者：王庭珪
朝代：宋
体裁：七言律诗

高门日日掩朱扉，未许倾城捲翠帷。客子眼寒空过市，雪儿歌妙欠新词。华裾将曳铜驼陌，破帽敢随金马羁。怅望碧天鸿雁影，黄花应不负归期。
趙逢源今春當赴省試以事失期乃督錢綱往行在且欲觀母后回鑾之慶作詩速其行
作者：王庭珪
朝代：宋

去年秣馬望行宮，飄然氣若摩霄鴻。
不學提攜百金劍，不倚能彎兩石弓。
徒誇讀書飽藜莧，筆陣欲敵千人鋒。
要登月窟取官職，不使官出兠鍪中。
丈夫功名自有日，春闈已過落花風。
今當獻計隨羣吏，到時萬井歡聲沸。
慈寧殿前催趁班，看君入賀鳴靴鼻。
趙逢源家有妹麗每造謁必見拒今侍令兄府判東遊作詩爲别兼以見意
作者：王庭珪
朝代：宋

高門日日掩朱扉，未許傾城捲翠帷。
客子眼寒空過市，雪兒歌妙欠新詞。
華裾將曳銅駝陌，破帽敢隨金馬羈。
悵望碧天鴻雁影，黄花應不負歸期。
跋楚老帖
作者：王庭珪
朝代：宋
体裁：五言绝句

佛固不可求，会处岂容说。苦作如是言，为谁略饶舌。
跋楚老帖
作者：王庭珪
朝代：宋

佛固不可求，會處豈容說。
苦作如是言，爲誰略饒舌。
辰州上元
作者：王庭珪
朝代：宋
体裁：五言律诗

留滞沅湘浦，飘如云水僧。来为万里客，又看一年灯。翠幰褰珠箔，高楼俯玉绳。鳌山今夜月，应上最高层。
辰州上元
作者：王庭珪
朝代：宋

留滯沅湘浦，飄如雲水僧。
來爲萬里客，又看一年燈。
翠幰褰珠箔，高樓俯玉繩。
鼇山今夜月，應上最高層。
辰州僻远乙亥十二月方闻秦太师病忽蒙恩自便始知其死作诗悲之
作者：王庭珪
朝代：宋

辰州更在武陵西，每望长安信息希。
二十年兴缙绅祸，一朝终失相公威。
外人初说哥奴病，远道俄闻逐客归。
当日弄权谁敢指，如今忆得姓依稀。
辰州僻远，乙亥十二月方闻秦太师
作者：王庭珪
朝代：宋
体裁：七言律诗

辰州更在武陵西，每望长安信息稀。二十年兴缙绅祸，一朝终失相公威。外人初说哥奴病，远道俄闻逐客归。当日弄权谁敢指，如今忆得姓依稀。
辰州僻遠乙亥十二月方聞秦太師病忽蒙恩自便始知其死作詩悲之
作者：王庭珪
朝代：宋

辰州更在武陵西，每望長安信息希。
二十年興縉紳禍，一朝終失相公威。
外人初說哥奴病，遠道俄聞逐客歸。
當日弄權誰敢指，如今憶得姓依稀。
辰州立春清首座送生菜餅
作者：王庭珪
朝代：宋

聞道春風今日回，走尋消息傍寒梅。
恨無纖手挑生菜，也有青絲滿飣來。
辰州立春清首座送生菜饼
作者：王庭珪
朝代：宋
体裁：七言绝句

闻道春风今日回，走寻消息傍寒梅。恨无纤手挑生菜，也有青丝满饤来。
辰州馬觀察送酒二首·其一
作者：王庭珪
朝代：宋

壺頭直下開邊郡，勳業誰如馬伏波。
還見遠孫持漢節，坐令千騎擁雕戈。
辰州馬觀察送酒二首·其二
作者：王庭珪
朝代：宋

倒盡鄰翁老瓦缸，使君忽送玉爲漿。
昌黎對月無詩酒，絕句聊酬馬侍郎。
辰州马观察送酒二首·其一
作者：王庭珪
朝代：宋
体裁：七言绝句

壶头直下开边郡，勋业谁如马伏波。还见远孙持汉节，坐令千骑拥雕戈。
辰州马观察送酒二首·其二
作者：王庭珪
朝代：宋
体裁：七言绝句

倒尽邻翁老瓦缸，使君忽送玉为浆。昌黎对月无诗酒，绝句聊酬马侍郎。
迁善斋铭
作者：王庭珪
朝代：宋

击石出火，鼓钟得声。
不鼓不击，寂无声形。
人之有善，物中最灵。
揉以学问，其识乃明。
跛鼈千里，六骥不行。
玉不加琢，器何由成。
吾观成叔，挺挺有立。
学有渊源，家声爀熠。
深山大泽，龙蛇蟠蛰。
实无所迁，假迁而入。
犹天之升，不落阶级。
参辰殊途，追莫能及。
过刘美中新居
作者：王庭珪
朝代：宋

乱碧峰头水拍堤，白沙寒竹凈柴扉。
晨光破雾千山出，绝壁盘云一雁飞。
窗外烟霞舒锦绮，坐中谈笑落珠玑。
江边野老逢人说，待看追锋入翠微。
过萧泷庙
作者：王庭珪
朝代：宋

泷江欲度虹为桥，泷涛舂撃蛟鱼跳。
泷头有庙非一朝，泷民犹传神姓萧。
殿脚插入白鹭腰，青原舞翠挹岧嶤。
朱甍日出烟雾消，碧瓦不动磨青瑶。
忽然飞电掣紫霄，天为借怒生奇飈。
游龙挥雨洗泬寥，桂花堕落香云飘。
百年古木号鼍能，击鼓变化鸾吹箫。
官艘贾舶胆欲焦，庙前泊橹不敢摇。
楚词跪奠设浆椒，泷之灵兮或可招。
还刘秀才文卷
作者：王庭珪
朝代：宋

君家迩来妙人物，叔父风流更超绝。
中兴天子搜羣材，龙虎同年收羯末。
我识君家铁面公，当年作赋声摩空。
君今祖袭乃復尔，自出机杼成家风。
惠我新编盈大轴，武库五兵森在目。
纵横璀璨不知名，玄圃昆山皆积玉。
文章磨治欲无瑕，要如春风开百花。
笔端着力觑天巧，自我秀发成嘉葩。
送乐秀才归新淦
作者：王庭珪
朝代：宋

夜雨涨新碧，晓舟摇古堤。
帆从金水落，家在日梁西。
万竹遶茅屋，千峰隔钓溪。
探囊能起死，门外想成蹊。
送任子严江西运干
作者：王庭珪
朝代：宋

正坐惩羮吹冷韲，送君那復有新诗。
明朝便恐隔千里，抱病何由把一巵。
西蜀文章自家法，江南烟雨上楼时。
东湖滕阁多佳兴，落笔端能寄所思。
送任子嚴江西運幹
作者：王庭珪
朝代：宋

正坐懲羮吹冷韲，送君那復有新詩。
明朝便恐隔千里，抱病何由把一巵。
西蜀文章自家法，江南烟雨上樓時。
東湖滕閣多佳興，落筆端能寄所思。
送僧祖麟游龙会
作者：王庭珪
朝代：宋
体裁：古风

大仰古禅窟，秀色摩穹苍。蜿蜒属龙会，半壁开宝坊。中有寂寞人，宴坐花雨傍。杜门不说法，碧眼照胡床。子昔喜行脚，拄杖走四方。所至螺鼓闹，正作佛事忙。是中不可住，令人心发狂。却寻龙会山，夜深闻妙香。起望山上月，千山同一光。从来远行客，终必还故乡。便当随月归，急扫松下房。芒屩傥已具，留钱办茶汤。
送僧祖麟遊龍會
作者：王庭珪
朝代：宋

大仰古禪窟，秀色摩穹蒼。
蜿蜒屬龍會，半壁開寶坊。
中有寂寞人，宴坐花雨傍。
杜門不說法，碧眼照胡床。
子昔喜行脚，拄杖走四方。
所至螺鼓閙，正作佛事忙。
是中不可住，令人心發狂。
却尋龍會山，夜深聞妙香。
起望山上月，千山同一光。
從來遠行客，終必還故鄉。
便當隨月歸，急掃松下房。
芒屩儻已具，留錢辦茶湯。
送元上人游仰山归泐潭
作者：王庭珪
朝代：宋

两刹崚嶒隐翠岑，却担拄杖出烟林。
来时饱吃东禅饭，归去泥添古佛金。
绝岭松篁青玉瘦，上方渔鼓白云深。
是中不可着言句，且听半山鸾凤音。
送元上人遊仰山歸泐潭
作者：王庭珪
朝代：宋

兩刹崚嶒隱翠岑，却擔拄杖出烟林。
來時飽喫東禪飯，歸去泥添古佛金。
絕嶺松篁青玉瘦，上方漁鼓白雲深。
是中不可著言句，且聽半山鸞鳳音。
送刘义夫宰祁阳
作者：王庭珪
朝代：宋

浯溪寒翠拖碧玉，石崖硉矹凌苍霞。
次山奇文走霹雳，颜老徤笔蟠蛟蛇。
凛如诮杞叱希烈，至今杰立天之涯。
公于其间宰民社，切勿但取文辞夸。
当用忠壮出奇节，县妖破胆莫敢譁。
官舟连樯泊溪口，符移星火如撒沙。
旧闻俗苦吏嚣恶，端能病政使不嘉。
先声入境若元气，顾见槎枿皆萌芽。
溪中古月溪上石，照公清德无纤瑕。
溪流不尽石不老，佳名万古磨不窊。
送刘克强再赴殿试
作者：王庭珪
朝代：宋
体裁：七言律诗

闻道田西刘克强，年来犹自读书忙。生平万卷非无用，岁晚一官聊足偿。曾捲笏袍还圣主，重携笔札试明光。汉庭射策推诸老，更看公孙独擅场。
送刘天游益明赴省
作者：王庭珪
朝代：宋
体裁：七言律诗

两骥腾风上九垓，瑶林琼树绝纤埃。行观海运几千里，坐待春惊二月雷。霹雳一声天外响，婆娑双桂月中开。老翁日望长安信，报喜泥金早寄回。
送刘子柬赴省
作者：王庭珪
朝代：宋
体裁：七言律诗

快锁荆州从事厅，荐书飞入九重城。试观文阵英雄气，定胜弓弦霹雳声。霜踏板桥天欲晓，酒醒渔浦雁初鸣。春风汉殿胪传近，换取青袍出帝京。
送刘宏夫昆仲赴省试
作者：王庭珪
朝代：宋
体裁：古风

我闻君家书满房，骑马夜过丛桂坊。乃翁危坐具灯烛，诸子读书喧两廊。问君读书一何苦，要取高官起门户。仰天大笑几时归，明年双鹄刺云飞。
送刘熙载赴省试
作者：王庭珪
朝代：宋

江南山欲穷，地与荆楚错。
君生于其间，秀气鬰磅礴。
文章变骫骳，声名久渹硞。
至于吐言谈，风味亦不恶。
如何生寒窘，诗书对藜藿。
天网罗英材，搜猎徧丛薄。
君材万人敌，百鸟避一鹗。
忽从布袖中，盈编出新作。
奇怪惊我前，雷电杂风雹。
行当试殿陛，宏文要追琢。
同游三数公，词艺俱赡博。
上方集多士，谋欲取京洛。
径须陈治安，端不谈冗龊。
致身青云上，去天纔一握。
早寄山中人，庶以慰寂寞。
送刘禹锡之官五羊
作者：王庭珪
朝代：宋
体裁：五言律诗

南海千山外，东风几驿催。岭头梅雨歇，旗尾瘴烟开。蛮徼无尘起，中原有使来。时应问消息，会向日边回。
送刘简之兄弟赴省
作者：王庭珪
朝代：宋
体裁：七言律诗

弟兄连榜俱高荐，正遇龙飞急诏求。兰省深严清禁近，丹梯曾上广寒游。岂惟一举两黄鹄，便好同修五凤楼。草绿江南旧行路，春风归马控双虬。
送刘美中舍人赴漳州二首·其一
作者：王庭珪
朝代：宋
体裁：七言律诗

一麾初出银台路，手把漳南玉兽符。闾里高门容驷马，旗旄夹道拥前驱。两科名姓惊天地，西掖文章似典谟。诗卷从教传海贾，钓竿未肯拂珊瑚。
送刘美中舍人赴漳州二首·其二
作者：王庭珪
朝代：宋
体裁：七言律诗

漳浦城高南斗边，朱旗遥拂紫薇躔。远民初识玉皇吏，属邑行瞻刺史天。此日分携云际寺，老僧留酌石间泉。祝公名宦何时了，了却归来作地仙。
送别葛德济
作者：王庭珪
朝代：宋

朔风飞雨未成晴，脱叶打窗鸡欲鸣。
此处霑襟话离别，向来倾盖识平生。
尚期挥麈坚谈垒，不必攻愁用酒兵。
北阙上书无计策，谁能穿履雪中行。
送别葛德濟
作者：王庭珪
朝代：宋

朔風飛雨未成晴，脫葉打窗雞欲鳴。
此處霑襟話離别，向來傾蓋識平生。
尚期揮麈堅談壘，不必攻愁用酒兵。
北闕上書無計策，誰能穿履雪中行。
送劉克強再赴殿試
作者：王庭珪
朝代：宋

聞道田西劉克強，年來猶自讀書忙。
生平萬卷非無用，歲晚一官聊足償。
曾捲笏袍還聖主，重攜筆札試明光。
漢庭射策推諸老，更看公孫獨擅場。
送劉天遊益明赴省
作者：王庭珪
朝代：宋

兩驥騰風上九垓，瑤林瓊樹絕纖埃。
行觀海運幾千里，坐待春驚二月雷。
霹靂一聲天外響，婆娑雙桂月中開。
老翁日望長安信，報喜泥金早寄回。
送劉子柬赴省
作者：王庭珪
朝代：宋

快鎖荆州從事廳，薦書飛入九重城。
試觀文陣英雄氣，定勝弓弦霹靂聲。
霜踏板橋天欲曉，酒醒漁浦雁初鳴。
春風漢殿臚傳近，換取青袍出帝京。
送劉宏夫昆仲赴省試
作者：王庭珪
朝代：宋

我聞君家書滿房，騎馬夜過叢桂坊。
乃翁危坐具燈燭，諸子讀書喧兩廊。
問君讀書一何苦，要取高官起門戶。
仰天大笑幾時歸，明年雙鵠刺雲飛。
送劉熙載赴省試
作者：王庭珪
朝代：宋

江南山欲窮，地與荆楚錯。
君生於其間，秀氣鬰磅礴。
文章變骫骳，聲名久渹硞。
至於吐言談，風味亦不惡。
如何生寒窘，詩書對藜藿。
天網羅英材，搜獵徧叢薄。
君材萬人敵，百鳥避一鶚。
忽從布袖中，盈編出新作。
奇怪驚我前，雷電雜風雹。
行當試殿陛，宏文要追琢。
同遊三數公，詞藝俱贍博。
上方集多士，謀欲取京洛。
徑須陳治安，端不談冗齪。
致身青雲上，去天纔一握。
早寄山中人，庶以慰寂寞。
送劉禹錫之官五羊
作者：王庭珪
朝代：宋

南海千山外，東風幾驛催。
嶺頭梅雨歇，旗尾瘴烟開。
蠻徼無塵起，中原有使來。
時應問消息，會向日邊回。
送劉簡之兄弟赴省
作者：王庭珪
朝代：宋

弟兄連榜俱高薦，正遇龍飛急詔求。
蘭省深嚴清禁近，丹梯曾上廣寒遊。
豈惟一舉兩黄鵠，便好同修五鳳樓。
草綠江南舊行路，春風歸馬控雙虬。
送劉美中舍人赴漳州二首·其一
作者：王庭珪
朝代：宋

一麾初出銀臺路，手把漳南玉獸符。
閭里高門容駟馬，旗旄夾道擁前驅。
兩科名姓驚天地，西掖文章似典謨。
詩卷從教傳海賈，釣竿未肯拂珊瑚。
送劉美中舍人赴漳州二首·其二
作者：王庭珪
朝代：宋

漳浦城高南斗邊，朱旗遙拂紫薇躔。
遠民初識玉皇吏，屬邑行瞻刺史天。
此日分攜雲際寺，老僧留酌石間泉。
祝公名宦何時了，了却歸來作地仙。
送劉義夫宰祁陽
作者：王庭珪
朝代：宋

浯溪寒翠拖碧玉，石崖硉矹凌蒼霞。
次山奇文走霹靂，顔老徤筆蟠蛟蛇。
凛如誚杞叱希烈，至今傑立天之涯。
公於其間宰民社，切勿但取文辭誇。
當用忠壮出奇節，縣妖破膽莫敢譁。
官舟連檣泊溪口，符移星火如撒沙。
舊聞俗苦吏囂惡，端能病政使不嘉。
先聲入境若元氣，顧見槎枿皆萌芽。
溪中古月溪上石，照公清德無纖瑕。
溪流不盡石不老，佳名萬古磨不窊。
送南台长老
作者：王庭珪
朝代：宋
体裁：古风

祝融峰畔南台路，杰阁危栏上云雨。绣木泥金好佛堂，撞钟击鼓闻潇浦。瀛洲仙人东道主，谓敢招提境中住。请公说法也大奇，要公别下一转语。
送南臺長老
作者：王庭珪
朝代：宋

祝融峰畔南臺路，傑閣危欄上雲雨。
繡木泥金好佛堂，撞鐘擊鼓聞瀟浦。
瀛洲仙人東道主，謂敢招提境中住。
請公說法也大奇，要公别下一轉語。
送叙浦令宋元老总干
作者：王庭珪
朝代：宋

轺车昔参使者驺，万里粟帛咸括搜。
荆蛮小县天一陬，却来执板拜督邮。
督邮偃蹇聊復尔，鹤书夜逐秋风起。
峨冠端恐立螭头，汗脚行当踏龙尾。
公家有儿纔毁齿，背诵六经如泻水。
九重天子念勤劳，令试礼部收英髦。
愿作文章惊四海，他年一钓连六鰲。
但知工部好骥子，勿怪将军寻鳯毛。
送叶通判赴阙
作者：王庭珪
朝代：宋
体裁：古风

乃翁共试蓬莱殿，笔力翻澜泻河汉。联镳并出日华门，燕罢缀行风雨散。家声烜赫今益昌，高车大马何煌煌。江头相遇初识面，握手一笑仍悲伤。独把穷愁老岩谷，喜见高年有此郎。如今又作摩霄去，行看锵玉侍明光。
送同年赵季成知武冈军
作者：王庭珪
朝代：宋

收科同日上蓬瀛，独我胡为顦顇生。
晚节见君乘五马，前驱夹道拥千兵。
行间峒窟烟霞静，卧听边城鼓角声。
入境旌旗应动色，更看蛮户带刀迎。
送同年赵季成赴行在
作者：王庭珪
朝代：宋

繫船杨柳晓鸎边，冠盖如云欲塞川。
闻道今开丞相府，昔年同是广寒仙。
不须左右为公地，便恐吹嘘送上天。
千载一时真庆遇，会看钧力转陶甄。
送同年趙季成知武岡軍
作者：王庭珪
朝代：宋

收科同日上蓬瀛，獨我胡爲顦顇生。
晚節見君乘五馬，前驅夾道擁千兵。
行間峒窟烟霞静，卧聽邊城鼓角聲。
入境旌旗應動色，更看蠻戶带刀迎。
送同年趙季成赴行在
作者：王庭珪
朝代：宋

繫船楊柳曉鸎邊，冠蓋如雲欲塞川。
聞道今開丞相府，昔年同是廣寒仙。
不須左右爲公地，便恐吹嘘送上天。
千載一時真慶遇，會看鈞力轉陶甄。
送向丰之
作者：王庭珪
朝代：宋
体裁：古风

君家梁苑妙人物，羯末封胡咸勃窣。子今二十能缀文，诗如阵马敢驰突。此去荆湖道路长，要吟秋水动三湘。归时蕉叶应黄落，剩入骚人春草香。
送向主簿
作者：王庭珪
朝代：宋

枥马志万里，棘鸾纔一飞。
荐书闻帝里，綵服过庭闱。
野渡生春草，林花弄晚晖。
君家芸阁老，应问我何归。
送向主簿
作者：王庭珪
朝代：宋

櫪馬志萬里，棘鸞纔一飛。
薦書聞帝里，綵服過庭闈。
野渡生春草，林花弄晚暉。
君家芸閣老，應問我何歸。
送向宣卿往衡山兼寄胡康侯侍講
作者：王庭珪
朝代：宋

海內甲馬未盡休，豪英爲時當出謀。
天生奇才必有用，何乃相率居巖幽。
胡公人品今第一，汗漫久作朱陵遊。
朱陵窟宅倚蒼翠，此公招隱安可留。
九廟今誰起頹壓，四方正爾煩誅求。
我聞昔時元刺史，舂陵地分天子憂。
少陵作詩頌其事，至今人傳元道州。
公爲道州績尤偉，誰爲再作舂陵謳。
孤城疲卒捍狂賊，高論力詆庸兒羞。
安得如公數十輩，參錯天下爲邦侯。
京洛腥羶不難掃，潢池寇孽不難收。
願公早請尚方劍，先斬佞臣張禹頭。
送向宣卿往衡山兼寄胡康侯侍讲
作者：王庭珪
朝代：宋

海内甲马未尽休，豪英为时当出谋。
天生奇才必有用，何乃相率居岩幽。
胡公人品今第一，汗漫久作朱陵游。
朱陵窟宅倚苍翠，此公招隐安可留。
九庙今谁起颓压，四方正尔烦诛求。
我闻昔时元刺史，舂陵地分天子忧。
少陵作诗颂其事，至今人传元道州。
公为道州绩尤伟，谁为再作舂陵讴。
孤城疲卒捍狂贼，高论力诋庸儿羞。
安得如公数十辈，参错天下为邦侯。
京洛腥羶不难扫，潢池寇孽不难收。
愿公早请尚方剑，先斩佞臣张禹头。
送向宣卿赴朱相公参议
作者：王庭珪
朝代：宋

旄头彗天天狗堕，一日中原作奇祸。
金竿突绕都城光，鐡马横嘶御街过。
迩来十年不解兵，盗贼军书急星火。
将军藩身养胁疽，帝命相公期必破。
指挥貔虎下天来，奋臂一呼皆袒左。
相公元是帝股肱，提师辟士收豪英。
君才累试当剧郡，羣凶落胆知威名。
麾下传闻有飞将，一箭曾射欃枪星。
公谋岂止当十万，要挽天河洗甲兵。
君不见河阳军乌重胤，参谋初拔温处士。
遂令冀北马羣空，石洪亦自河南至。
又不见裴晋公取淮西，幕下正用韩退之。
乃能夜縳吴元济，至今留得平淮碑。
如今相公开幕府，岂减乌公与裴度。
席卷江湖波浪清，貂鼎勋庸归自取。
送向宣卿赴朱相公參議
作者：王庭珪
朝代：宋

旄頭彗天天狗墮，一日中原作奇禍。
金竿突繞都城光，鐡馬横嘶御街過。
邇來十年不解兵，盗賊軍書急星火。
將軍藩身養脇疽，帝命相公期必破。
指揮貔虎下天來，奮臂一呼皆袒左。
相公元是帝股肱，提師辟士收豪英。
君才累試當劇郡，羣兇落膽知威名。
麾下傳聞有飛將，一箭曾射欃槍星。
公謀豈止當十萬，要挽天河洗甲兵。
君不見河陽軍烏重胤，參謀初拔温處士。
遂令冀北馬羣空，石洪亦自河南至。
又不見裴晉公取淮西，幕下正用韓退之。
乃能夜縳吳元濟，至今留得平淮碑。
如今相公開幕府，豈减烏公與裴度。
席卷江湖波浪清，貂鼎勳庸歸自取。
送向豐之
作者：王庭珪
朝代：宋

君家梁苑妙人物，羯末封胡咸勃窣。
子今二十能綴文，詩如陣馬敢馳突。
此去荆湖道路長，要吟秋水動三湘。
歸時蕉葉應黄落，賸入騷人春草香。
送吳叔舉主簿往清江受納秋苗
作者：王庭珪
朝代：宋

田頭作穀催入場，一半白著輸官倉。
廬江主簿喜懷檄，放船椎鼓開帆檣。
蕭灘老農公事畢，夾道歡呼羅酒漿。
笑言歸去喚妻子，今年租米兩平量。
送吴叔举主簿往清江受纳秋苗
作者：王庭珪
朝代：宋

田头作谷催入场，一半白着输官仓。
庐江主簿喜怀檄，放船椎鼓开帆樯。
萧滩老农公事毕，夹道欢呼罗酒浆。
笑言归去唤妻子，今年租米两平量。
送周覺民兼簡湘西故人
作者：王庭珪
朝代：宋

蒼山凍雲垂欲雪，風吹客衣冷如鐡。
忽乘狂醉夜敲門，不畏苦寒來訪别。
時朝騎馬雪中歸，何處皺眉吟雪詩。
若見湘西舊同舍，爲余傾廩說相思。
送周觉民兼简湘西故人
作者：王庭珪
朝代：宋

苍山冻云垂欲雪，风吹客衣冷如鐡。
忽乘狂醉夜敲门，不畏苦寒来访别。
时朝骑马雪中归，何处皱眉吟雪诗。
若见湘西旧同舍，为余倾廪说相思。
送周解元赴岳侯军二绝句·其一
作者：王庭珪
朝代：宋
体裁：七言绝句

将军欲办斩楼兰，子欲从之路匪艰。十万奇才并剑客，会看谈笑定天山。
送周解元赴岳侯军二绝句·其二
作者：王庭珪
朝代：宋
体裁：七言绝句

书生投笔未封侯，拔剑聊为万里游。燕颔果能飞食肉，要令豹尾出兜鍪。
送周解元赴岳侯軍二絕句·其一
作者：王庭珪
朝代：宋

將軍欲辦斬樓蘭，子欲從之路匪艱。
十萬奇才并劍客，會看談笑定天山。
送周解元赴岳侯軍二絕句·其二
作者：王庭珪
朝代：宋

書生投筆未封侯，拔劍聊爲萬里遊。
燕頷果能飛食肉，要令豹尾出兜鍪。
送妙空大师往郴阳省兄
作者：王庭珪
朝代：宋
体裁：五言律诗

远水萦环碧，秋山作剑攒。取经行岭徼，飞锡下云端。风捲湖烟静，天高雁影寒。何时却回首，却为扫蒲团。
送妙空大師往郴陽省兄
作者：王庭珪
朝代：宋

遠水縈環碧，秋山作劍攢。
取經行嶺徼，飛錫下雲端。
風捲湖烟靜，天高雁影寒。
何時却回首，卻爲掃蒲團。
送安成知县周子发
作者：王庭珪
朝代：宋

安成斗绝吴楚东，妖氛未息仍歳凶。
公当是时宰斯邑，眼底日厌旌旗红。
胡儿初寇中原地，驿骑符移星火至。
众方敲捶立威名，公能使民歌恺悌。
公家人物自魁雄，弟兄蹀躞骑青骢。
端能经世任国事，同时献纳蓬莱宫。
绣衣持斧今无对，虎节麟符照湖海。
行看三鳯接云飞，共济艰危熙帝载。
送安成知縣周子發
作者：王庭珪
朝代：宋

安成斗絕吳楚東，妖氛未息仍歳凶。
公當是時宰斯邑，眼底日厭旌旗紅。
胡兒初寇中原地，驛騎符移星火至。
衆方敲捶立威名，公能使民歌愷悌。
公家人物自魁雄，弟兄蹀躞騎青驄。
端能經世任國事，同時獻納蓬萊宮。
繡衣持斧今無對，虎節麟符照湖海。
行看三鳯接雲飛，共濟艱危熙帝載。
送客
作者：王庭珪
朝代：宋

东门杨柳陌，车骑散林垧。
草绿古今道，马嘶长短亭。
人归天北阙，光动斗南星。
送客何年了，春苹又满汀。
送客
作者：王庭珪
朝代：宋

東門楊柳陌，車騎散林坰。
草綠古今道，馬嘶長短亭。
人歸天北闕，光動斗南星。
送客何年了，春蘋又滿汀。
送彭士貴·其一
作者：王庭珪
朝代：宋

詔謂將軍急擊戎，連營已列漢旗紅。
須君磨盾作露布，破陣誰先第一功。
送彭士貴·其二
作者：王庭珪
朝代：宋

大將威名震九州，毛錐何補劍鎗頭。
但歌出塞從軍樂，莫笑居鄉馬少遊。
送彭士贵·其一
作者：王庭珪
朝代：宋
体裁：七言绝句

诏谓将军急击戎，连营已列汉旗红。须君磨盾作露布，破阵谁先第一功。
送彭士贵·其二
作者：王庭珪
朝代：宋
体裁：七言绝句

大将威名震九州，毛锥何补剑鎗头。但歌出塞从军乐，莫笑居乡马少游。
送彭秀才赴国学试
作者：王庭珪
朝代：宋

君厌江南卑薄乡，担簦万里趋虞庠。
虞庠黉舍中天起，上游英俊如堵墻。
子欲战艺于其场，亦须旗鼓能相当。
但得同升博士堂，看取官职如驱羊。
送彭秀才赴國學試
作者：王庭珪
朝代：宋

君厭江南卑薄鄉，擔簦萬里趨虞庠。
虞庠黌舍中天起，上游英俊如堵墻。
子欲戰藝於其場，亦須旗鼓能相當。
但得同升博士堂，看取官職如驅羊。
送敘浦令宋元老總幹
作者：王庭珪
朝代：宋

軺車昔參使者騶，萬里粟帛咸括搜。
荆蠻小縣天一陬，却來執板拜督郵。
督郵偃蹇聊復爾，鶴書夜逐秋風起。
峨冠端恐立螭頭，汗脚行當踏龍尾。
公家有兒纔毁齒，背誦六經如瀉水。
九重天子念勤勞，令試禮部收英髦。
願作文章驚四海，他年一釣連六鰲。
但知工部好驥子，勿怪將軍尋鳯毛。
送李亨仲赴荆南辟
作者：王庭珪
朝代：宋
体裁：古风

少年胆气横秋烟，腰间櫑具森龙泉。出门万里探虎穴，锦带雕鞍明积雪。洞庭木叶飞霜风，将军秉旄西击戎。旌旗戈甲照湖海，欃枪欲灭胡天空。须君磨盾作露布，插羽来奏明光宫。
送李亨仲赴荆南辟
作者：王庭珪
朝代：宋

少年膽氣横秋煙，腰間櫑具森龍泉。
出門萬里探虎穴，錦带雕鞍明積雪。
洞庭木葉飛霜風，將軍秉旄西擊戎。
旌旗戈甲照湖海，欃槍欲滅胡天空。
須君磨盾作露布，插羽來奏明光宮。
送李仲文赴省試
作者：王庭珪
朝代：宋

何人解薦相如賦，狗盜雞鳴豈此流。
壯志未登龍虎榜，薦書重入帝王州。
烟生漁浦雁初下，月滿江樓霧已收。
早晚書來聞好語，沙頭春晚望歸舟。
送李仲文赴省试
作者：王庭珪
朝代：宋
体裁：七言律诗

何人解荐相如赋，狗盗鸡鸣岂此流。壮志未登龙虎榜，荐书重入帝王州。烟生渔浦雁初下，月满江楼雾已收。早晚书来闻好语，沙头春晚望归舟。
送李彦明
作者：王庭珪
朝代：宋

叔父今誰貴，中郎一世豪。
渡江人物盛，容駟里門高。
冠蓋榮吾黨，芝蘭見汝曹。
兹遊兼問學，鼓篋莫辭勞。
送李彦明
作者：王庭珪
朝代：宋
体裁：五言律诗

叔父今谁贵，中郎一世豪。渡江人物盛，容驷里门高。冠盖荣吾党，芝兰见汝曹。兹游兼问学，鼓箧莫辞劳。
送李成叔归峡江兼简萧懋德
作者：王庭珪
朝代：宋

平生未见嵇中散，野鹤轩昂识季昆。
江表今无耆旧在，中郎尚有典刑存。
螺川汗炙书千卷，玉涧船归酒一罇。
独羡冰清萧处士，通家能入李膺门。
送李成叔歸峽江兼簡蕭懋德
作者：王庭珪
朝代：宋

平生未見嵇中散，野鶴軒昂識季昆。
江表今無耆舊在，中郎尚有典刑存。
螺川汗炙書千卷，玉澗船歸酒一罇。
獨羨冰清蕭處士，通家能入李膺門。
送杨彦昭往湖南谒陈梦肇运使
作者：王庭珪
朝代：宋

结客少年日，同游碧水边。
今持绣衣斧，就觅孝亷船。
湖阔惊千里，云开有一天。
莫嗟清绝地，不异泛红莲。
送楊彦昭往湖南謁陳夢肇運使
作者：王庭珪
朝代：宋

結客少年日，同遊碧水邊。
今持繡衣斧，就覓孝亷船。
湖闊驚千里，雲開有一天。
莫嗟清絕地，不異泛紅蓮。
送樂秀才歸新淦
作者：王庭珪
朝代：宋

夜雨漲新碧，曉舟搖古堤。
帆從金水落，家在日梁西。
萬竹遶茅屋，千峰隔釣谿。
探囊能起死，門外想成蹊。
送欧阳南卿并简胡绍立
作者：王庭珪
朝代：宋
体裁：七言律诗

萧滩传榜到柴扉，喜见高名挂棘闱。二子文场初得隽，老夫茅屋亦增辉。方惊绝岸孤峰出，更待刺云双鹄飞。卢肇风流今未泯，渡头重看锦标归。
送欧阳广明游仰山兼简慈书记二首·其一
作者：王庭珪
朝代：宋
体裁：七言律诗

士穷不作儒生酸，岁晚聊为物外观。行脚僧从幽径出，集云峰倚半天寒。且携几緉登山屐，胜走高门坐马鞍。君见堂西旧书记，试求开阁看金襕。
送欧阳广明游仰山兼简慈书记二首·其二
作者：王庭珪
朝代：宋
体裁：七言律诗

不畏霜风射眼酸，要登峰顶作奇观。连天野水微生绿，隔岸官梅已破寒。试共嵇康寻石髓，要随杜老逐金鞍。归来山鸟迎人闹，应是怪君犹布襕。
送歐陽南卿并簡胡紹立
作者：王庭珪
朝代：宋

蕭灘傳榜到柴扉，喜見高名掛棘闈。
二子文場初得雋，老夫茅屋亦增輝。
方驚絕岸孤峰出，更待刺雲雙鵠飛。
盧肇風流今未泯，渡頭重看錦標歸。
送歐陽廣明遊仰山兼簡慈書記二首·其一
作者：王庭珪
朝代：宋

士窮不作儒生酸，歲晚聊爲物外觀。
行脚僧從幽徑出，集雲峰倚半天寒。
且攜幾緉登山屐，勝走高門坐馬鞍。
君見堂西舊書記，試求開閣看金襴。
送歐陽廣明遊仰山兼簡慈書記二首·其二
作者：王庭珪
朝代：宋

不畏霜風射眼酸，要登峰頂作奇觀。
連天野水微生綠，隔岸官梅已破寒。
試共嵇康尋石髓，要隨杜老逐金鞍。
歸來山鳥迎人閙，應是怪君猶布襴。
送王舍人赴明州过阙二首·其一
作者：王庭珪
朝代：宋
体裁：七言律诗

紫泥初出大明宫，端为朝廷知弱翁。平地便开丞相府，乌台先跨玉花骢。一时治行无前辈，共喜君王记自公。暂假双旌临近辅，聊观海日正曈昽。
送王舍人赴明州过阙二首·其二
作者：王庭珪
朝代：宋

当年玉殿校羣材，名占枢垣北斗魁。
曾入翰林批凤尾，每瞻云气想蓬莱。
前驱候吏千军肃，遥望天门九扇开。
咫尺龙颜应入奏，紫霄东畔晓班催。
送王舍人赴明州過闕二首·其一
作者：王庭珪
朝代：宋

紫泥初出大明宮，端爲朝廷知弱翁。
平地便開丞相府，烏臺先跨玉花驄。
一時治行無前輩，共喜君王記自公。
暫假雙旌臨近輔，聊觀海日正曈曨。
送王舍人赴明州過闕二首·其二
作者：王庭珪
朝代：宋

當年玉殿校羣材，名占樞垣北斗魁。
曾入翰林批鳳尾，每瞻雲氣想蓬萊。
前驅候吏千軍肅，遙望天門九扇開。
咫尺龍顔應入奏，紫霄東畔曉班催。
送王舍人超武
作者：王庭珪
朝代：宋

王郎远器宜庙堂，胡为奔走天一方。
吴越相望峙雄垒，双旌再开南斗傍。
手携仙人绿玉杖，坐褰刺史赤帷裳。
平生广莫意万里，眼高四海无相当。
舍人旧班紫宸陛，天马岂受青丝缰。
骑驴到部正阅歳，飘然鹄举摩天翔。
婴儿十万啼塞路，各遮马首持杯觞。
忽闻半夜发轻舸，追走不及徒悲伤。
绣衣飞章有巨力，不须州民投皂嚢。
正恐君王知治状，便向剑履趋明光。
鰲头蓬莱在平地，日边除书细作行。
送王舍人超武
作者：王庭珪
朝代：宋

王郎遠器宜廟堂，胡爲奔走天一方。
吳越相望峙雄壘，雙旌再開南斗傍。
手攜仙人綠玉杖，坐褰刺史赤帷裳。
平生廣莫意萬里，眼高四海無相當。
舍人舊班紫宸陛，天馬豈受青絲韁。
騎驢到部正閱歳，飄然鵠舉摩天翔。
嬰兒十萬啼塞路，各遮馬首持杯觴。
忽聞半夜發輕舸，追走不及徒悲傷。
繡衣飛章有巨力，不須州民投皂嚢。
正恐君王知治狀，便向劍履趨明光。
鰲頭蓬萊在平地，日邊除書細作行。
送罗孟弼·其一
作者：王庭珪
朝代：宋

平步蟾宫脚失梯，当年才命巧相违。
遭时何必由场屋，但着青袍骑马归。
送罗孟弼·其二
作者：王庭珪
朝代：宋
体裁：七言绝句

君到吴山莫问禅，禅翁无法与君传。若从妙喜觅言句，掀倒禅床却悄然。
送羅孟弼·其一
作者：王庭珪
朝代：宋

平步蟾宮脚失梯，當年才命巧相違。
遭時何必由場屋，但著青袍騎馬歸。
送羅孟弼·其二
作者：王庭珪
朝代：宋

君到吳山莫問禪，禪翁無法與君傳。
若從妙喜覓言句，掀倒禪牀却悄然。
送胡紹立往高陂遊學
作者：王庭珪
朝代：宋

天下干戈未盡稀，獨騎瘦馬苦吟詩。
窮山窟裏攜書劍，半夜不眠聽鼓鼙。
送胡绍立往高陂游学
作者：王庭珪
朝代：宋

天下干戈未尽稀，独骑瘦马苦吟诗。
穷山窟裏携书剑，半夜不眠听鼓鼙。
送胡邦衡之新州貶所二首·其一
作者：王庭珪
朝代：宋

囊封初上九重關，是日清都虎豹閑。
百辟動容觀奏牘，幾人回首愧朝班。
名高北斗星辰上，身墮南州瘴海間。
不待他年公議出，漢廷行召賈生還。
送胡邦衡之新州貶所二首·其二
作者：王庭珪
朝代：宋

大廈元非一木支，欲將獨力拄傾危。
癡兒不了公家事，男子要爲天下奇。
當日姦諛皆膽落，平生忠義只心知。
端能飽喫新州飯，在處江山足護持。
送胡邦衡之新州贬所
作者：王庭珪
朝代：宋

囊封初上九重关，是日清都虎豹闲。百辟动容观奏牍，几人回首愧朝班？名高北斗星辰上，身堕南州瘴海间。不待他年公议出，汉廷行召贾生还。
送胡邦衡之新州贬所·其一
作者：王庭珪
朝代：宋

囊封初上九重关，是日清都虎豹闲。
百辟动容观奏牍，几人回首愧朝班？
名高北斗星辰上，身堕南州瘴海间。
不待他年公议出，汉廷行招贾生还。
送胡邦衡之新州贬所二首·其一
作者：王庭珪
朝代：宋
体裁：七言律诗

囊封初上九重关，是日清都虎豹闲。百辟动容观奏牍，几人回首愧朝班。名高北斗星辰上，身堕南州瘴海间。不待他年公议出，汉廷行召贾生还。
送胡邦衡之新州贬所二首·其二
作者：王庭珪
朝代：宋

大厦元非一木支，欲将独力拄倾危。痴儿不了公家事，男子要为天下奇。当日奸谀皆胆落，平生忠义只心知。端能饱吃新州饭，在处江山足护持。
送胡邦衡之新州贬所二首·其二
作者：王庭珪
朝代：宋

大厦元非一木支，欲将独力拄倾危。
痴儿不了公家事，男子要为天下奇。
当日姦谀皆胆落，平生忠义只心知。
端能饱吃新州饭，在处江山足护持。
送苏元老自舂陵还龙阳
作者：王庭珪
朝代：宋
体裁：七言律诗

云渺苍梧湘渚阔，烟帆初转九疑高。相逢未卒寒温语，此别更为魂梦劳。江水江花自今古，湖南湖北足风涛。何时舍棹登平陆，却上晴天跨巨鳌。
送葉通判赴闕
作者：王庭珪
朝代：宋

乃翁共試蓬萊殿，筆力翻瀾瀉河漢。
聯鑣並出日華門，燕罷綴行風雨散。
家聲烜赫今益昌，高車大馬何煌煌。
江頭相遇初識面，握手一笑仍悲傷。
獨把窮愁老巖谷，喜見高年有此郎。
如今又作摩霄去，行看鏘玉侍明光。
送葛德裕
作者：王庭珪
朝代：宋

捧檄困米盐，戴星入州府。
官卑强趋走，出语不媚妩。
坐此触骇机，三人忽成虎。
况闻郡公曹，士论极患苦。
祸福在牙颊，骄气溢眉宇。
念君鸾鳯栖，孰若黄鹄举。
负材淹簿领，摆脱即骞翥。
高兴动长川，插旗催转艣。
帆经一柱观，清风九江渚。
蛟龙蹙横波，楼船照秋浦。
兹游定有得，因之壮心膂。
丞相新开藩，门阑压吴楚。
豪英气概中，人物粲可数。
相逢一笑乐，细与论今古。
若问山间人，披蓑钓烟雨。
送葛德裕
作者：王庭珪
朝代：宋

捧檄困米鹽，戴星入州府。
官卑強趨走，出語不媚嫵。
坐此觸駭機，三人忽成虎。
况聞郡公曹，士論極患苦。
禍福在牙頰，驕氣溢眉宇。
念君鸞鳯栖，孰若黄鵠舉。
負材淹簿領，擺脫即騫翥。
高興動長川，插旗催轉艣。
帆經一柱觀，清風九江渚。
蛟龍蹙横波，樓船照秋浦。
兹遊定有得，因之壯心膂。
丞相新開藩，門闌壓吳楚。
豪英氣概中，人物粲可數。
相逢一笑樂，細與論今古。
若問山間人，披蓑釣烟雨。
送董衮臣提举
作者：王庭珪
朝代：宋

小庵遂在青林裏，高轩大马从何至。
慨然吐论翻涛澜，茅檐为我清风起。
忽传丞相下湖东，羣凶落胆先摧锋。
便欲磨盾作文檄，捷书飞入甘泉宫。
丞相参谋虚位否，会看出奇兼破虏。
席卷江湖波浪清，貂鼎勋庸归自取。
送董袞臣提舉
作者：王庭珪
朝代：宋

小菴遂在青林裏，高軒大馬從何至。
慨然吐論翻濤瀾，茅簷爲我清風起。
忽傳丞相下湖東，羣兇落膽先摧鋒。
便欲磨盾作文檄，捷書飛入甘泉宮。
丞相參謀虚位否，會看出奇兼破虜。
席卷江湖波浪清，貂鼎勳庸歸自取。
送蘇元老自舂陵還龍陽
作者：王庭珪
朝代：宋

雲渺蒼梧湘渚闊，烟帆初轉九疑高。
相逢未卒寒温語，此别更爲魂夢勞。
江水江花自今古，湖南湖北足風濤。
何時捨棹登平陸，却上晴天跨巨鼇。
送裴主簿
作者：王庭珪
朝代：宋

長江歸去又騎驢，依舊青山霜葉枯。
入眼雲山有佳句，脫身捶楚亦良圖。
輕裝但載書千卷，後夜相思天一隅。
乍喜飛鸞離枳棘，莫貪爲縣落雙鳬。
送裴主簿
作者：王庭珪
朝代：宋

长江归去又骑驴，依旧青山霜叶枯。
入眼云山有佳句，脱身捶楚亦良图。
轻装但载书千卷，后夜相思天一隅。
乍喜飞鸾离枳棘，莫贪为县落双鳬。
送謝夢叟昆仲之湘江
作者：王庭珪
朝代：宋

蠟屐訪窮巷，脂車戴曉星。
哦詩添些語，望岳插清冥。
烽火連蠻徼，樓船壯洞庭。
瀟湘多夜雨，羡爾對牀聽。
送谢梦叟昆仲之湘江
作者：王庭珪
朝代：宋
体裁：五言律诗

蜡屐访穷巷，脂车戴晓星。哦诗添些语，望岳插清冥。烽火连蛮徼，楼船壮洞庭。潇湘多夜雨，羡尔对床听。
送赵敏卿
作者：王庭珪
朝代：宋

翩翩公子天麒麟，目光点漆倾坐人。
万里肯来寻逐客，夜夜读书喧四邻。
君今先渡潇湘水，我亦东归聊復尔。
明朝勑放巫山阳，拄杖行穿赤泥尾。
送赵文卿之湖南
作者：王庭珪
朝代：宋

霜余新雁点汀苹，愁绝送君湖水滨。
自叹老夫如病骥，早知公子是天麟。
渡湘怀远烟横渚，望岳题诗雨垫巾。
想见骑驴得佳句，剩将收拾锦囊春。
送赵逢源赴赵提点辟
作者：王庭珪
朝代：宋

曩日逢君卢水头，来如天马初伏辀。
忽然去作幕下士，奋袖起如鹰脱鞴。
黄云压空欲成雪，笑捧辟书还御阙。
王孙俱是天麒麟，枕中有方能点鐡。
送趙敏卿
作者：王庭珪
朝代：宋

翩翩公子天麒麟，目光點漆傾坐人。
萬里肯來尋逐客，夜夜讀書喧四鄰。
君今先渡瀟湘水，我亦東歸聊復爾。
明朝勑放巫山陽，拄杖行穿赤泥尾。
送趙文卿之湖南
作者：王庭珪
朝代：宋

霜餘新雁點汀蘋，愁絕送君湖水濱。
自歎老夫如病驥，早知公子是天麟。
渡湘懷遠烟横渚，望嶽題詩雨墊巾。
想見騎驢得佳句，賸將收拾錦囊春。
送趙逢源赴趙提點辟
作者：王庭珪
朝代：宋

曩日逢君盧水頭，來如天馬初伏輈。
忽然去作幕下士，奮袖起如鷹脫韝。
黄雲壓空欲成雪，笑捧辟書還御闕。
王孫俱是天麒麟，枕中有方能點鐡。
送通判周监丞
作者：王庭珪
朝代：宋

秋江水净磨碧铜，秋山先作归意浓。
况逢星火羽书急，立马不復能从容。
船中载书三万轴，鸣铙揷帜摇秋空。
前年羣盗尚蠭午，眼底日压旌旗红。
行春兼督貔虎士，破贼屡奏明光宫。
今年岂料烟尘起，赤白提囊走边吏。
县官飞符急索租，谁能急了官中事。
不如置笏还县官，头巾脱挂西林寺。
诗句留传天地间，时有人来问奇字。
功名正恐未免耳，此役由天不由己。
送通判周監丞
作者：王庭珪
朝代：宋

秋江水净磨碧銅，秋山先作歸意濃。
况逢星火羽書急，立馬不復能從容。
船中載書三萬軸，鳴鐃揷幟摇秋空。
前年羣盗尚蠭午，眼底日壓旌旗紅。
行春兼督貔虎士，破賊屢奏明光宮。
今年豈料煙塵起，赤白提囊走邊吏。
縣官飛符急索租，誰能急了官中事。
不如置笏還縣官，頭巾脫掛西林寺。
詩句留傳天地間，時有人來問奇字。
功名正恐未免耳，此役由天不由己。
送邹去非
作者：王庭珪
朝代：宋

郴阳叨预校羣英，二十年来一梦惊。
往日下帷搜俊异，见君落笔已纵横。
才高固可万人敌，志大欲图千佛名。
谁念先生今老矣，披簔倚杖看岩耕。
送郭教授
作者：王庭珪
朝代：宋
体裁：五言律诗

蛮域经年住，飘然见古风。新编文似锦，高论气如虹。杖屦容追步，箴规有发蒙。方期亲謦欬，吾道又将东。
送郭教授
作者：王庭珪
朝代：宋

蠻域經年住，飄然見古風。
新編文似錦，高論氣如虹。
杖屨容追步，箴規有發蒙。
方期親謦欬，吾道又將東。
送鄒去非
作者：王庭珪
朝代：宋

郴陽叨預校羣英，二十年來一夢驚。
往日下帷搜俊異，見君落筆已縱横。
才高固可萬人敵，志大欲圖千佛名。
誰念先生今老矣，披簔倚杖看巖耕。
送陆景庄提干
作者：王庭珪
朝代：宋

驱车越荆吴，辙迹走欲半。
是时亲戚多，烜赫践华贯。
中有衣绣人，持斧下霄汉。
利权炙可热，冷语冰未泮。
徒乘朱班轮，呵殿吓闾闬。
如傩带面具，应遭鬼笑玩。
而况新失职，谁肯听呼唤。
坐令公困穷，旅突几不爨。
蔚然鸾鳯姿，胡为杂鹅鹳。
我实憎此曹，期君游汗漫。
送陈邦直知县
作者：王庭珪
朝代：宋
体裁：古风

道边车马来不休，倾城出送陈大丘。大丘爱民如父母，故令民作婴儿愁。各持杯酒塞行路，众人欲挽我独不。我记殿前初射策，胪传高名落九州。同年衮衮上台省，公独执板拜督邮。况兹小县天一陬，不烦细民遮道留。绣衣飞章动冕旒，行必召对螭坳头。君王端问活国计，大略要洗儒生羞。
送陳邦直知縣
作者：王庭珪
朝代：宋

道邊車馬來不休，傾城出送陳大丘。
大丘愛民如父母，故令民作嬰兒愁。
各持杯酒塞行路，衆人欲挽我獨不。
我記殿前初射策，臚傳高名落九州。
同年袞袞上臺省，公獨執板拜督郵。
况兹小縣天一陬，不煩細民遮道留。
繡衣飛章動冕旒，行必召對螭坳頭。
君王端問活國計，大略要洗儒生羞。
送陸景莊提幹
作者：王庭珪
朝代：宋

驅車越荆吳，轍跡走欲半。
是時親戚多，烜赫踐華貫。
中有衣繡人，持斧下霄漢。
利權炙可熱，冷語冰未泮。
徒乘朱班輪，呵殿嚇閭閈。
如儺带面具，應遭鬼笑玩。
而况新失職，誰肯聽呼喚。
坐令公困窮，旅突幾不爨。
蔚然鸞鳯姿，胡爲雜鵝鸛。
我實憎此曹，期君遊汗漫。
送項直卿赴省
作者：王庭珪
朝代：宋

逐客歸來訪里閭，後生文彩益增奇。
低頭見子如東野，滿耳聞人說項斯。
果有高名動場屋，行觀大策對丹墀。
親闈日望泥金信，報我仍須寄好詩。
送頔子归庐陵
作者：王庭珪
朝代：宋
体裁：七言律诗

西风吹我梦魂惊，送子东归无限情。好往沅湘探奇绝，远看衡岳正峥嵘。黄昏渡口呼船急，后夜江头望月明。能把愁心寄明月，云开时到夜郎城。
送頔子歸廬陵
作者：王庭珪
朝代：宋

西風吹我夢魂驚，送子東歸無限情。
好往沅湘探奇絕，遠看衡嶽正崢嶸。
黄昏渡口呼船急，後夜江頭望月明。
能把愁心寄明月，雲開時到夜郎城。
送頔子还庐陵
作者：王庭珪
朝代：宋
体裁：诗

东归未办武陵舟，送汝翻成一段愁。雪点敝裘骑瘦马，春寒几日到荆州。湖山天阔洞庭野，吴楚月明黄鹤楼。莫苦回瞻白云岭，是行聊学子长游。
送頔子還廬陵
作者：王庭珪
朝代：宋

東歸未辦武陵舟，送汝翻成一段愁。
雪點敝裘騎瘦馬，春寒幾日到荆州。
湖山天闊洞庭野，吳楚月明黄鶴樓。
莫苦回瞻白雲嶺，是行聊學子長遊。
送頗姪郡學讀書
作者：王庭珪
朝代：宋

郡侯勤勸駕，英聲播江濆。
學官得鴻儒，筆頭弩千鈞。
金蘭二二友，執經造其門。
歐陽子劉子，試藝咸有聞。
吾姪奮袂起，去若渇驥奔。
妙推天地假，高談帝王尊。
入室得妙語，錄寄青溪村。
送项直卿赴省
作者：王庭珪
朝代：宋
体裁：七言律诗

逐客归来访里闾，后生文彩益增奇。低头见子如东野，满耳闻人说项斯。果有高名动场屋，行观大策对丹墀。亲闱日望泥金信，报我仍须寄好诗。
送颇侄郡学读书
作者：王庭珪
朝代：宋

郡侯勤劝驾，英声播江濆。
学官得鸿儒，笔头弩千钧。
金兰二二友，执经造其门。
欧阳子刘子，试艺咸有闻。
吾侄奋袂起，去若渇骥奔。
妙推天地假，高谈帝王尊。
入室得妙语，录寄青溪村。
送風雅長老
作者：王庭珪
朝代：宋

集雲回雁兩峰前，木馬嘶風鶴唳天。
他日歸來無一事，却教誰出草鞋錢。
送风雅长老
作者：王庭珪
朝代：宋
体裁：七言绝句

集云回雁两峰前，木马嘶风鹤唳天。他日归来无一事，却教谁出草鞋钱。
送駱仲武
作者：王庭珪
朝代：宋

淵明不喜折腰趨，寧作腰笏何易于。
勸農使者鄙丈夫，少年新進安識渠。
下馬怒頰虬奮鬚，指揮星火飛文符。
詈辭愧語每不無，諸公止欲求薦書。
椎斵肌骨尋膏腴，公爲一笑憐其愚。
熙朝成法字已孚，堅如金石莫可無。
鞭且勿施安用蒲，三年竟亦無逃逋。
吏民遮道相懽呼，生立叢祠傍佛區。
想當逸氣吞江湖，與人恢疏無怨吁。
臨邛小子傲鄉閭，方乘朱輪呵道衢。
公歸西山結茅廬，丹崖絕壁巉空虚。
誰能負弩當道隅，終日與爾爲前驅。
送骆仲武
作者：王庭珪
朝代：宋

渊明不喜折腰趋，宁作腰笏何易于。
劝农使者鄙丈夫，少年新进安识渠。
下马怒颊虬奋鬚，指挥星火飞文符。
詈辞愧语每不无，诸公止欲求荐书。
椎斵肌骨寻膏腴，公为一笑怜其愚。
熙朝成法字已孚，坚如金石莫可无。
鞭且勿施安用蒲，三年竟亦无逃逋。
吏民遮道相懽呼，生立丛祠傍佛区。
想当逸气吞江湖，与人恢疏无怨吁。
临邛小子傲乡闾，方乘朱轮呵道衢。
公归西山结茅庐，丹崖绝壁巉空虚。
谁能负弩当道隅，终日与尔为前驱。
送魏彦成赴召
作者：王庭珪
朝代：宋

一騎追鋒下九重，手持丹詔紫泥封。
君王夜半應前席，郡國名高莫說功。
民吏不須留召父，朝廷久已知弱翁。
還如漢室中興相，治行于今有祖風。
送魏彦成赴召
作者：王庭珪
朝代：宋
体裁：七言律诗

一骑追锋下九重，手持丹诏紫泥封。君王夜半应前席，郡国名高莫说功。民吏不须留召父，朝廷久已知弱翁。还如汉室中兴相，治行于今有祖风。
送黄介可
作者：王庭珪
朝代：宋

漳川螺浦共家乡，醉墨题诗尚挂墙。
天末异时怀李白，风流谁復数真长。
那知此日长江簿，即是昔时江夏黄。
鹏背知横几千里，棘间何地可回翔。
送黄介可
作者：王庭珪
朝代：宋

漳川螺浦共家鄉，醉墨題詩尚掛牆。
天末異時懷李白，風流誰復數真長。
那知此日長江簿，即是昔時江夏黄。
鵬背知橫幾千里，棘間何地可回翔。
送黄子默湖南机宜
作者：王庭珪
朝代：宋
体裁：七言律诗

潢池赤子弄锄耰，天子择日除元侯。今君去为幕下士，多材应与幄中筹。官弩近围临桂峒，捷书飞入未央楼。想当磨盾作露布，何异裴公取蔡州。
送黄子默湖南機宜
作者：王庭珪
朝代：宋

潢池赤子弄鋤耰，天子擇日除元侯。
今君去爲幕下士，多材應與幄中籌。
官弩近圍臨桂峒，捷書飛入未央樓。
想當磨盾作露布，何異裴公取蔡州。
送黄彦謨通判岳州
作者：王庭珪
朝代：宋

奇功已奏紫宸居，新上南州别駕車。
木葉寒飛洞庭野，樓船光照赤沙湖。
猶聞豺虎縱横在，已覺江山氣象舒。
萬一潢池羣盜息，回戈請爲掃狂胡。
送黄彦谟通判岳州
作者：王庭珪
朝代：宋

奇功已奏紫宸居，新上南州别驾车。
木叶寒飞洞庭野，楼船光照赤沙湖。
犹闻豺虎纵横在，已觉江山气象舒。
万一潢池羣盗息，回戈请为扫狂胡。
送黄秀才归临川
作者：王庭珪
朝代：宋

倾盖江头酒一罇，高楼惊坐去如云。
别君无语独长啸，尚想清音半岭闻。
送黄秀才歸臨川
作者：王庭珪
朝代：宋

傾蓋江頭酒一罇，高樓驚坐去如雲。
别君無語獨長嘯，尚想清音半嶺聞。
适从县门下经西湖上归见竹间桃花盛开湖上景物一新因成两绝句呈向宰·其一
作者：王庭珪
朝代：宋

彭泽门前惟有柳，河阳县裏只栽花。
如今夹竹开桃李，犹似当年刺史家。
适从县门下经西湖上归见竹间桃花盛开湖上景物一新因成两绝句呈向宰·其二
作者：王庭珪
朝代：宋
体裁：七言绝句

何处春深刺史家，园林犹锁晋朝花。风烟况接西湖水，重起书斋对郡衙。
遊沅陵劉道人菴中唯一禪椅不置卧榻云不睡四十年矣戲作二絕·其一
作者：王庭珪
朝代：宋

一菴茅屋白雲深，坐待丹砂欲變金。
誰信菴中人不睡，滿池春水聽龍吟。
遊沅陵劉道人菴中唯一禪椅不置卧榻云不睡四十年矣戲作二絕·其二
作者：王庭珪
朝代：宋

九曲江邊雲欲凈，三更海上月華孤。
金刀直入滄溟底，奪得驪龍頷下珠。
遊湖頭觀桃花行數里彌望不絕有僧新開蘭若於萬花之中留三絕句書辯公房·其一
作者：王庭珪
朝代：宋

十里紅香襯馬蹄，更穿林樾訪僧扉。
烟長草遠望不斷，忽有鐘聲出翠微。
遊湖頭觀桃花行數里彌望不絕有僧新開蘭若於萬花之中留三絕句書辯公房·其三
作者：王庭珪
朝代：宋

方丈前林萬木春，桃花面目更尖新。
爲師拈出靈雲話，却恐桃花解笑人。
遊湖頭觀桃花行數里彌望不絕有僧新開蘭若於萬花之中留三絕句書辯公房·其二
作者：王庭珪
朝代：宋

城內僧來城外住，寺邊花隔寺中籬。
花開花落春如許，宴坐深房總不知。
遊貢游洞
作者：王庭珪
朝代：宋

竄身楚西極，幽奇頗窮歷。
况此古道傍，横天竦蒼璧。
何年始開鑿，工如鬼鑱刻。
飛空數百丈，突出清鯨額。
那知風雨時，雲雷非窟宅。
事跡墮渺茫，探討失圖籍。
豈無高世士，於此煉金液。
不能久徘徊，上馬空歎息。
遊青原呈王元勃舍人周秀實監丞
作者：王庭珪
朝代：宋

異時黄魯直，嘗賦青原詩。
至今青原山，名與星斗垂。
自從有宇宙，孰能磨滅之。
昨日從大旆，上讀前人碑。
欲學下一語，自覺落筆遲。
我等如湛輩，後世誰復知。
治君千載人，治中同一時。
兩公俱大手，妙語仍崛奇。
得句未肯吐，神物慳護持。
光艶出月脇，當留照巖扉。
過劉美中新居
作者：王庭珪
朝代：宋

亂碧峰頭水拍堤，白沙寒竹凈柴扉。
晨光破霧千山出，絕壁盤雲一雁飛。
窗外烟霞舒錦綺，坐中談笑落珠璣。
江邊野老逢人說，待看追鋒入翠微。
過蕭瀧廟
作者：王庭珪
朝代：宋

瀧江欲度虹爲橋，瀧濤舂撃蛟魚跳。
瀧頭有廟非一朝，瀧民猶傳神姓蕭。
殿脚插入白鷺腰，青原舞翠挹岧嶤。
朱甍日出煙霧消，碧瓦不動磨青瑤。
忽然飛電掣紫霄，天爲借怒生奇飈。
遊龍揮雨洗泬寥，桂花墮落香雲飄。
百年古木號鼉能，擊鼓變化鸞吹簫。
官艘賈舶膽欲焦，廟前泊櫓不敢摇。
楚詞跪奠設漿椒，瀧之靈兮或可招。
遗经阁
作者：王庭珪
朝代：宋
体裁：五言律诗

殖财作争府，教子乃义方。斗起千寻阁，中藏万丈光。诸郎一受业，丹桂几回芳。他日石渠论，斯文想未亡。
適從縣門下經西湖上歸見竹間桃花盛開湖上景物一新因成兩絕句呈向宰·其一
作者：王庭珪
朝代：宋

彭澤門前惟有柳，河陽縣裏只栽花。
如今夾竹開桃李，猶似當年刺史家。
適從縣門下經西湖上歸見竹間桃花盛開湖上景物一新因成兩絕句呈向宰·其二
作者：王庭珪
朝代：宋

何處春深刺史家，園林猶鎖晉朝花。
風烟况接西湖水，重起書齋對郡衙。
遷善齋銘
作者：王庭珪
朝代：宋

擊石出火，鼓鐘得聲。
不鼓不擊，寂無聲形。
人之有善，物中最靈。
揉以學問，其識乃明。
跛鼈千里，六驥不行。
玉不加琢，器何由成。
吾觀成叔，挺挺有立。
學有淵源，家聲爀熠。
深山大澤，龍蛇蟠蟄。
實無所遷，假遷而入。
猶天之升，不落階級。
參辰殊途，追莫能及。
遺經閣
作者：王庭珪
朝代：宋

殖財作爭府，教子乃義方。
斗起千尋閣，中藏萬丈光。
諸郎一受業，丹桂幾回芳。
他日石渠論，斯文想未亡。
避乱东村逢南岳简上人
作者：王庭珪
朝代：宋

一别湘山今几载，盗贼纵横尔犹在。
北来鐡马猎夷门，金错旗竿绕湖海。
怜我避乱荒村中，杖锡穿云穷崔嵬。
茅檐瀹茗清风生，月隐霄间星磊磊。
高谈微及古兴亡，为言致祸由时宰。
着屐包腰却下山，恐触危机吁莫采。
避乱深山蒙兄宝君寄牡丹数枝鲜妍不减平日始觉茅檐顿有春色感叹之余因成拙句
作者：王庭珪
朝代：宋

乡井雕残屋瓦颓，东风依旧上池台。
别来纵值时方乱，春到何曾花不开。
骤觉茅檐堆锦绣，未消翠毂走尘埃。
勿云去草草无恶，今日遮藏要草莱。
避亂東村逢南嶽簡上人
作者：王庭珪
朝代：宋

一别湘山今幾載，盗賊縱横爾猶在。
北來鐡馬獵夷門，金錯旗竿繞湖海。
憐我避亂荒村中，杖錫穿雲窮崔嵬。
茅簷瀹茗清風生，月隱霄間星磊磊。
高談微及古興亡，爲言致禍由時宰。
著屐包腰却下山，恐觸危機吁莫采。
避亂深山蒙兄寶君寄牡丹數枝鮮妍不減平日始覺茅簷頓有春色感歎之餘因成拙句
作者：王庭珪
朝代：宋

鄉井彫殘屋瓦頹，東風依舊上池臺。
别來縱值時方亂，春到何曾花不開。
驟覺茅簷堆錦繡，未消翠轂走塵埃。
勿云去草草無惡，今日遮藏要草萊。
還劉秀才文卷
作者：王庭珪
朝代：宋

君家邇來妙人物，叔父風流更超絕。
中興天子搜羣材，龍虎同年收羯末。
我識君家鐵面公，當年作賦聲摩空。
君今祖襲乃復爾，自出機杼成家風。
惠我新編盈大軸，武庫五兵森在目。
縱横璀璨不知名，玄圃崑山皆積玉。
文章磨治欲無瑕，要如春風開百花。
筆端著力覷天巧，自我秀發成嘉葩。
郊外留别友人
作者：王庭珪
朝代：宋

不及匆匆把一巵，丹枫黄叶助题诗。
天教远谪非无意，更上沅湘看九疑。
郊外留别友人
作者：王庭珪
朝代：宋

不及匆匆把一巵，丹楓黄葉助題詩。
天教遠謫非無意，更上沅湘看九疑。
郡斋次张参政韵呈王舍人
作者：王庭珪
朝代：宋

使君天下士，岂止临一州。
此州久废乱，弄兵非鼠偷。
使君医国手，顿若沈疴瘳。
下免北征苦，上寛南顾忧。
坏堤防蚁穴，回澜障东流。
潢污与行潦，咸可供荐羞。
幕府罗俊彦，巨细靡不收。
天生一世人，异趣各有求。
卢溪老病叟，十年不浪游。
失脚入城府，本自非人谋。
贤侯新下车，采瞩加穷搜。
邻里輙惊怪，出门争挽留。
平生江海思，径坐大孤秀，犹沈百寮底。
朅来尉吾邦，声华愈晔暐。
诸公用法律，领略极不似。
輶轩日边来，愿采书于纸。
郡燕新进士胡文侍读即席赋诗因次其韵
作者：王庭珪
朝代：宋
体裁：五言律诗

雁塔题名处，蟾宫折桂新。英雄缀行列，材业济生民。荣耀初开宴，招呼如此宾。鹏飞上霄汉，横海脱凡鳞。
郡燕新進士胡文侍讀即席賦詩因次其韻
作者：王庭珪
朝代：宋

雁塔題名處，蟾宮折桂新。
英雄綴行列，材業濟生民。
榮耀初開宴，招呼如此賓。
鵬飛上霄漢，横海脫凡鱗。
郡齋次張參政韻呈王舍人
作者：王庭珪
朝代：宋

使君天下士，豈止臨一州。
此州久廢亂，弄兵非鼠偷。
使君醫國手，頓若沈疴瘳。
下免北征苦，上寛南顧憂。
壞堤防蟻穴，回瀾障東流。
潢汙與行潦，咸可供薦羞。
幕府羅俊彦，巨細靡不收。
天生一世人，異趣各有求。
盧溪老病叟，十年不浪遊。
失脚入城府，本自非人謀。
賢侯新下車，採矚加窮搜。
鄰里輙驚怪，出門爭挽留。
平生江海思，徑坐大孤秀，猶沈百寮底。
朅來尉吾邦，聲華愈曄暐。
諸公用法律，領略極不似。
輶軒日邊來，願採書于紙。
郭仲質南窗二首·其一
作者：王庭珪
朝代：宋

東風吹月下長汀，窗外雞號天猝明。
時有諸生來問字，隔江猶聽講書聲。
郭仲質南窗二首·其二
作者：王庭珪
朝代：宋

簷外羣山碧四圍，風帆過盡小平堤。
先生獨坐紗帷裏，掛起南窗月滿溪。
郭仲质南窗二首·其一
作者：王庭珪
朝代：宋
体裁：七言绝句

东风吹月下长汀，窗外鸡号天猝明。时有诸生来问字，隔江犹听讲书声。
郭仲质南窗二首·其二
作者：王庭珪
朝代：宋

檐外羣山碧四围，风帆过尽小平堤。
先生独坐纱帷裏，挂起南窗月满溪。
郭教授南窗置酒觀競渡次坐客劉時舉韻·其一
作者：王庭珪
朝代：宋

一飲徑一石，此風誰敢陪。
日移林影轉，船劈浪紋開。
銀燭自相映，玉山何用推。
廣文官獨冷，賴有酒盈杯。
郭教授南窗置酒觀競渡次坐客劉時舉韻·其二
作者：王庭珪
朝代：宋

殊方作異客，勝日喜遊陪。
鼓譟風雷動，帆爭錦繡開。
詩元無格律，誰與定敲推。
折得新荷葉，聊將當酒杯。
郭教授南窗置酒观竞渡次坐客刘时举韵·其一
作者：王庭珪
朝代：宋
体裁：五言律诗

一饮径一石，此风谁敢陪。日移林影转，船劈浪纹开。银烛自相映，玉山何用推。广文官独冷，赖有酒盈杯。
郭教授南窗置酒观竞渡次坐客刘时举韵·其二
作者：王庭珪
朝代：宋

殊方作异客，胜日喜游陪。
鼓譟风雷动，帆争锦绣开。
诗元无格律，谁与定敲推。
折得新荷叶，聊将当酒杯。
鄱阳周师禹求清轩雾斋诗二首·其一
作者：王庭珪
朝代：宋
体裁：七言绝句

月入柴门夜色新，坐坚谈垒足佳宾。谁云老子兴不浅，政恐元规尘污人。
鄱阳周师禹求清轩雾斋诗二首·其二
作者：王庭珪
朝代：宋

细雨如烟下九垓，始闻岩谷隐奇才。
一朝文彩惊人眼，知自南山雾裏来。
鄱陽周師禹求清軒霧齋詩二首·其一
作者：王庭珪
朝代：宋

月入柴門夜色新，坐堅談壘足佳賓。
誰云老子興不淺，政恐元規塵污人。
鄱陽周師禹求清軒霧齋詩二首·其二
作者：王庭珪
朝代：宋

細雨如烟下九垓，始聞巖谷隱奇才。
一朝文彩驚人眼，知自南山霧裏來。
酬刘英臣载酒送花
作者：王庭珪
朝代：宋

去年花下探春雨，鸣鞭走马看花开。
今朝危坐空山裏，不识春从何处来。
谁云山中春亦好，忽见花枝被花恼。
无奈穷愁輙赋诗，对酒簪花能绝倒。
酬刘震仲
作者：王庭珪
朝代：宋
体裁：古风

忆对秋风与公别，风吹云开露明月。高谈不作儒生酸，舌翻波澜吐奇绝。今朝马首从西来，笑我穷愁不掀揭。蟠泥蛟螭气如蜺，不肯一吐人安知。要令光彩射月胁，五色万丈天南垂。我闻此语中夜起，谁与插翼白日驰。低心逐驽骀，青衫走尘土。何当大醉骑鲸鱼，凌烟飞过蓬莱渚。
酬劉英臣載酒送花
作者：王庭珪
朝代：宋

去年花下探春雨，鳴鞭走馬看花開。
今朝危坐空山裏，不識春從何處來。
誰云山中春亦好，忽見花枝被花惱。
無奈窮愁輙賦詩，對酒簪花能絕倒。
酬劉震仲
作者：王庭珪
朝代：宋

憶對秋風與公别，風吹雲開露明月。
高談不作儒生酸，舌翻波瀾吐奇絕。
今朝馬首從西來，笑我窮愁不掀揭。
蟠泥蛟螭氣如蜺，不肯一吐人安知。
要令光彩射月脇，五色萬丈天南垂。
我聞此語中夜起，誰與插翼白日馳。
低心逐駑駘，青衫走塵土。
何當大醉騎鯨魚，凌烟飛過蓬萊渚。
酬张公敏示古战场赋
作者：王庭珪
朝代：宋

弔古高文说战场，毫端凛凛挟秋霜。
自能突过今人作，不必污为梵册藏。
曾捲笏袍还圣主，重携笔札试明光。
曲江故有家声在，莫拟愁诗似景阳。
酬張公敏示古戰場賦
作者：王庭珪
朝代：宋

弔古高文說戰場，毫端凜凜挾秋霜。
自能突過今人作，不必汙爲梵冊藏。
曾捲笏袍還聖主，重攜筆札試明光。
曲江故有家聲在，莫擬愁詩似景陽。
酬梁宰惠游永新百韵诗
作者：王庭珪
朝代：宋

闻君跋马禾川道，攀𩍐遗民识辔环。
满野悲风蟠蔓草，数声渔笛下汀湾。
云藏甘露峰头寺，路接青湘雨后山。
触思便能成百韵，偶题僧壁不须删。
酬梁宰惠遊永新百韻詩
作者：王庭珪
朝代：宋

聞君跋馬禾川道，攀𩍐遺民識轡環。
滿野悲風蟠蔓草，數聲漁笛下汀灣。
雲藏甘露峰頭寺，路接青湘雨後山。
觸思便能成百韻，偶題僧壁不須刪。
酬聂达夫惠所业
作者：王庭珪
朝代：宋

聂郎赠我长短句，大盘小盘堆玉筯。
当年持此惊市人，破帽蹇驴谁借誉。
厌闻百鸟呼春风，自作綵鳯鸣孤桐。
俗闻恶语败人意，胡不谒帝明光宫。
酬聶達夫惠所業
作者：王庭珪
朝代：宋

聶郎贈我長短句，大盤小盤堆玉筯。
當年持此驚市人，破帽蹇驢誰借譽。
厭聞百鳥呼春風，自作綵鳯鳴孤桐。
俗聞惡語敗人意，胡不謁帝明光宮。
酴醿
作者：王庭珪
朝代：宋

百花狼藉点青苔，始见酴醿烂漫开。
虢国朝天嫌粉污，唐昌夜月恐仙来。
寒梅胜韵聊堪友，秾李凡姿讵敢陪。
便欲乘风凌倒影，醉寻香径上瑶台。
酴醿
作者：王庭珪
朝代：宋

百花狼藉點青苔，始見酴醿爛漫開。
虢國朝天嫌粉污，唐昌夜月恐仙來。
寒梅勝韻聊堪友，穠李凡姿詎敢陪。
便欲乘風凌倒影，醉尋香徑上瑤臺。
醉桃源·阮郎归
作者：王庭珪
朝代：宋
体裁：词

朱门映柳画帘垂。
门前闻马嘶。
主人新著绿袍归。
天恩下玉墀。
凭翠袖，拈花枝。
劝教人醉时。
请君听唱碧云词。
倒倾金屈卮。
醉桃源·阮郎归·朱门映柳画帘垂
作者：王庭珪
朝代：宋

朱门映柳画帘垂。
门前闻马嘶。
主人新着绿袍归。
天恩下玉墀。
凭翠袖，拈花枝。
劝教人醉时。
请君听唱碧云词。
倒倾金屈卮。
醉桃源·阮郎歸
作者：王庭珪
朝代：宋

朱門映柳畫簾垂。門前聞馬嘶。主人新著綠袍歸。天恩下玉墀。憑翠袖，拈花枝。勸教人醉時。請君聽唱碧雲詞。倒傾金屈卮。
醉桃源阮郎归
作者：王庭珪
朝代：宋
体裁：词

朱门映柳画帘垂。门前闻马嘶。主人新著绿袍归。天恩下玉墀。凭翠袖，捻花枝。劝教人醉时。请君听唱碧云词。倒倾金屈卮。
醉花阴
作者：王庭珪
朝代：宋
体裁：词

玉妃谪堕烟村远。
犹似瑶池见。
缺月挂寒梢，时有幽香，飞到朱帘畔。
春风岭上淮南岸。
曾为谁魂断。
依旧瘦稜稜，天若有情，天也应须管。
醉花阴·月娥昨夜江头过
作者：王庭珪
朝代：宋

月娥昨夜江头过。
把素衫揉破。
冷逐晓云归，留与东风，吹作千千朵。
云残香瘦春犹可。
玉笛愁无那。
倚着画楼人，且莫教他，吹动些儿个。
醉花阴·月娥昨夜江头过
作者：王庭珪
朝代：宋
体裁：词

月娥昨夜江头过。把素衫揉破。冷逐晓云归，留与东风，吹作千千朵。云残香瘦春犹可。玉笛愁无那。倚著画楼人，且莫教他，吹动些儿个。
醉花阴·玉妃谪堕烟村远
作者：王庭珪
朝代：宋

为惜梅花笛里吹。玉妃谪堕烟村远。犹似瑶池见。缺月挂寒梢，时有幽香，飞到朱帘畔。春风岭上淮南岸。曾为谁魂断。依旧瘦棱棱，天若有情，天也应须管。
醉花阴·玉妃谪堕烟村远
作者：王庭珪
朝代：宋
体裁：词

玉妃谪堕烟村远。犹似瑶池见。缺月挂寒梢，时有幽香，飞到朱帘畔。春风岭上淮南岸。曾为谁魂断。依旧瘦棱棱，天若有情，天也应须管。
醉花阴·红尘紫阳春来早
作者：王庭珪
朝代：宋
体裁：词

红尘紫阳春来早。
晚市烟光好。
灯发万枝莲，华月光中，天净开蓬岛。
老人旧日曾年少。
年少还须老。
今夕在天涯，烛影星桥，也似长安道。
醉花阴·红尘紫阳春来早
作者：王庭珪
朝代：宋
体裁：词

红尘紫陌春来早。晚市烟光好。灯发万枝莲，华月光中，天净开蓬岛。老人旧日曾年少。年少还须老。今夕在天涯，烛影星桥，也似长安道。
醉花陰
作者：王庭珪
朝代：宋

月娥昨夜江頭過。把素衫揉破。冷逐曉雲歸，留與東風，吹作千千朵。雲殘香瘦春猶可。玉笛愁無那。倚著畫樓人，且莫教他，吹動些兒個。
醉花陰
作者：王庭珪
朝代：宋

玉妃謫墮煙村遠。猶似瑤池見。缺月掛寒梢，時有幽香，飛到朱簾畔。春風嶺上淮南岸。曾為誰魂斷。依舊瘦稜稜，天若有情，天也應須管。
醉花陰
作者：王庭珪
朝代：宋

紅塵紫陽春來早。晚市煙光好。燈發萬枝蓮，華月光中，天淨開蓬島。老人舊日曾年少。年少還須老。今夕在天涯，燭影星橋，也似長安道。
重阳日刘元弼筠亭席上
作者：王庭珪
朝代：宋
体裁：七言律诗

不见龙山老孟嘉，风流谁更落乌纱。松槽旋压初浮酒，篱菊争开无数花。清论挥犀倾玉雪，高文射策走龙蛇。小儿拍手拦归路，笑插茱萸待辟邪。
重阳日送李彦文之衡湘兼简向丰之
作者：王庭珪
朝代：宋
体裁：七言律诗

九日君当簇马鞍，重岩细菊为谁斑。吟登回雁峰头月，看尽清湘雨后山。莫遣音书和梦断，会传名姓落人间。向郎理棹归何晚，湖水今应不满湾。
重陽日劉元弼筠亭席上
作者：王庭珪
朝代：宋

不見龍山老孟嘉，風流誰更落烏紗。
松槽旋壓初浮酒，籬菊爭開無數花。
清論揮犀傾玉雪，高文射策走龍蛇。
小兒拍手攔歸路，笑插茱萸待辟邪。
重陽日送李彦文之衡湘兼簡向豐之
作者：王庭珪
朝代：宋

九日君當簇馬鞍，重巖細菊爲誰斑。
吟登回雁峰頭月，看盡清湘雨後山。
莫遣音書和夢斷，會傳名姓落人間。
向郎理棹歸何晚，湖水今應不滿灣。
野外春日
作者：王庭珪
朝代：宋
体裁：五言律诗

步屧穿花径，香风吹客衣。地偏穷谷暖，雨过乱莺飞。草色连空阔，僧居入翠微。田翁泥人饮，数肘不容归。
野外春日
作者：王庭珪
朝代：宋

步屧穿花徑，香風吹客衣。
地偏窮谷暖，雨過亂鶯飛。
草色連空闊，僧居入翠微。
田翁泥人飲，數肘不容歸。
鑑达观画像赞
作者：王庭珪
朝代：宋

寂然其容，万法不起。
色固无求，不怒不喜。
人自即之，其门如市。
忽然探囊，辄起人死。
本自无生，死亦何理。
公能起之，如月在水。
应物现形，本无作止。
我復赞之，亦游戏耳。
鑑達觀畫像贊
作者：王庭珪
朝代：宋

寂然其容，萬法不起。
色固無求，不怒不喜。
人自即之，其門如市。
忽然探囊，輒起人死。
本自無生，死亦何理。
公能起之，如月在水。
應物現形，本無作止。
我復贊之，亦遊戲耳。
長沙北禪覽古
作者：王庭珪
朝代：宋

明湖漲天光，春雲如粉碎。
吳王宮女罷吹簫，象牀玉椀今安在。
桃李初開映綠池，綠池水暖摇花枝。
聞道只今池上月，照見吳王繁盛時。
當時粉色艶月彩，今日古墳烟草衰。
草衰不見吳宮事，唯有月下孤猿啼。
猿聲哀告問不得，又恐清曉催黄鸝。
長沙試殿聞傅彦濟永州考試還先寄此詩
作者：王庭珪
朝代：宋

歸馬鏘然響轡環，道傍春色正斕斑。
吟登回雁峰頭月，覽遍清湘雨後山。
剩有虹蜺蟠筆下，喜聞蝴蝶入簾間。
花時獨鎖深深院，卧聽笙簫夢裏還。
长沙北禅览古
作者：王庭珪
朝代：宋

明湖涨天光，春云如粉碎。
吴王宫女罢吹箫，象床玉椀今安在。
桃李初开映绿池，绿池水暖摇花枝。
闻道只今池上月，照见吴王繁盛时。
当时粉色艶月彩，今日古坟烟草衰。
草衰不见吴宫事，唯有月下孤猿啼。
猿声哀告问不得，又恐清晓催黄鹂。
长沙试殿闻傅彦济永州考试还先寄此诗
作者：王庭珪
朝代：宋

归马锵然响辔环，道傍春色正斓斑。
吟登回雁峰头月，览遍清湘雨后山。
剩有虹蜺蟠笔下，喜闻蝴蝶入帘间。
花时独锁深深院，卧听笙箫梦裏还。
閏十二月自城東泛舟遷居城西安福寺舟中微雪
作者：王庭珪
朝代：宋

朔風吹雪江上來，急槳迎風蕩不開。
渡口雲藏伏波廟，山腰霧失楚妃臺。
移居自作泛舟樂，抱甕還如載酒回。
歳晚浮家寄何處，兩溪春水綠如醅。
閱軍致語口號
作者：王庭珪
朝代：宋

秀嶺東邊今日晴，千兵繞出陣雲平。
長槍大劍遮行路，後虎前貔擁使旌。
看拓弓弦聲霹靂，願回甲馬掃欃槍。
山農野叟何曾識，來聽秋風鼓角聲。
问讯王道之病
作者：王庭珪
朝代：宋
体裁：七言绝句

居士病从何处起，我今往问与谁俱。室中三万二千座，更许卢溪下语无。
闰十二月自城东泛舟迁居城西安福寺舟中微雪
作者：王庭珪
朝代：宋

朔风吹雪江上来，急桨迎风荡不开。
渡口云藏伏波庙，山腰雾失楚妃台。
移居自作泛舟乐，抱瓮还如载酒回。
歳晚浮家寄何处，两溪春水绿如醅。
闻梁养源归卧病未出作诗问之
作者：王庭珪
朝代：宋

试访伯鸾强徤不，但传烟渚有归舟。
欲闻大士一转语，为洗南荣十日愁。
青壁万寻人似玉，碧云千里月垂鈎。
我如堪问维摩病，狮子坐中无此流。
闻郡中请贤老住报恩作诗赞之
作者：王庭珪
朝代：宋
体裁：古风

夜郎佛刹接西土，谁敢招提境中住。老贤元是住山人，拄杖无心自来去。山中猿鹤不须惊，明朝听打禾山鼓。鼓声新响振人天，水禽草木咸歌舞。